
CONSIDERAȚII PRELIMINARE 


Secţiunea 1 


NOȚIUNEA DREPTULUI INTERNAȚIONAL PRIVAT ŞI DELIMITAREA 
DE ALTE RAMURI DE DREPI 


1.Elementul de extraneitate 


A. Definitie 


Recunoscut unanim drept criteriu care distinge raporturile de drept international privat 
de alte raporturi juridice de drept privat, elementul de extraneitate are o fizionomie complexă 
şi o semnificație aparte în contextul dreptului internațional privat. 

În absenţa unei definiţii legale”, elementul de extraneitate a primit definiţii doctrinare 
relativ apropiate. S-a spus, în acest sens, că elementul de extraneitate este „împrejurarea de 
fapt în legătură cu un raport Juridic datorită căreia acest raport are legătură cu mai multe 
sisteme de drept (ori legi aparţinând unor ţări diferite)”; „o împrejurare de fapt cu privire la 
unul din elementele raportului juridic şi care face astfel ca acesta să prezinte legături cu unul 
sau chiar mai multe sisteme de drept””; „o împrejurare de fapt, de natură diversă, care are 
legătură cu un raport juridic de drept privat, împrejurare ce îi conferă raportului juridic 
respectiv caracter de internationalitate””. 

Definiţiile oferite în literatura de specialitate” converg spre ideea că elementul de 
extraneitate este o împrejurare de fapt care pune în relaţie raportul juridic cu unul sau mai 
multe sisteme de drept, susceptibile de aplicare. 

În ceea ce ne priveşte, considerăm că elementul de extraneitate este un fapt juridic de 
atasare care priveşte elementele raportului juridic şi care are aptitudinea de a genera 
conflictul de legi (conflictul pozitiv de legi) — atrăgând incidența a două sau mai multe 
sisteme de drept — sau de a da vocaţie de aplicare normelor materiale ori celor unificate, 
după caz. 


! Legea nr.105/1992 cu privire la reglementarea raporturilor de drept international privat nu defineşte in terminis, 
elementul de extraneitate, aşa cum procedează, de pildă, în cazul raporturilor de drept internațional privat. 

? LP Filipescu, A.I. Filipescu, Tratat de drept international privat, ediţie revăzută şi adăugită, Editura Universul 
Juridic, Bucureşti, 2005, p. 21. 

3D.A. Popescu, M. Harosa, Drept internaţional privat, Tratat elementar, vol.I, Editura Lumina Lex, Bucureşti, 
1999, p. 124. 

4T, Prescure, C.N. Savu, Drept internaţional privat, Editura Lumina Lex, Bucureşti, 2005, p. 24. 

` Pentru alte definiţii, în termeni asemănători, a se vedea I. Macovei, Drept internațional privat, vol.I, Editura 
Ars Longa, Iaşi, 1999, p. 11; B.M.C. Predescu, Drept internațional privat, Editura Universitaria, Craiova, 2002, 
p. 22; N. Diaconu, Drept internaţional privat, Curs universitar, ediția a III-a, Editura Lumina Lex, Bucureşti, 
2007, p. 34. 

B. Fapte juridice de ataşare, fapte juridice materiale 


a) Precizări terminologice 

Este cunoscut că existenţa raportului juridic“ concret este condiționată, între altele, de 
împrejurarea (actul sau faptul juridic concret) de care legea leagă naşterea unui astfel de 
raport. Faptele juridice”, în sens larg, sunt atât acţiunile omeneşti, săvârşite cu sau fără 
intenția de a produce efecte juridice, cât şi evenimentele sau faptele naturale. Aşadar, lato 
sensu, noţiunea de fapt juridic este sinonimă cu cea de izvor al raportului juridic concret?. 

Din marea diversitate a faptelor juridice”, privite în sens larg, interesează, în acest 
context, acele împrejurări care au ca efect legarea raportului juridic concret de legislația unui 
anumit stat. Orice evenimente sau acțiuni au loc în circumstanțe care determină aplicarea unui 
anumit sistem de drept: delictul civil se produce pe un anumit teritoriu; rezultatul prejudiciabil 
apare fie între frontierele statului unde s-a produs delictul, fie pe teritoriul altui stat, fie în 
ambele părți; viitorii soţi au cetăţenii diferite; actul juridic se perfecteazá pe teritoriul unui 
stat, iar locul executării obligațiilor părților este în altă țară etc. 

Faptele juridice care, prin efectele lor, determină structura raportului juridic — 
subiecte, conţinut, obiect — au fost denumite în literatura de drept internaţional privat fapte 
juridice materiale. Faptele juridice care leagă faptele juridice materiale de legislaţia unui 
anume stat sunt fapte juridice de ataşare!. Cele două denumiri sunt convenţionale şi au rolul 
de a facilita identificarea elementului de extraneitate, precum şi delimitarea acestuia de alte 
împrejurări de fapt. S-a subliniat, în acest sens, că faptele juridice de ataşare „evocă o noțiune 
generică, care cuprinde, în sfera sa, totalitatea faptelor de natură să stabilească legătura, pe de 
o parte, între raportul juridic civil (abstracţie făcând de posibilitatea disjungerii acestuia în 
mai multe obiecte de coliziuni) şi, pe de altă parte, între legislaţia civilă aplicabilá”””. 

Elementul de extraneitate se include în categoria faptelor juridice de ataşare, întrucât 
supune raportul juridic concret de o lege străină”, producând, prin efectul atribuit de normele 
dreptului internaţional privat, conflictul de legi. 

Nu rareori, raporturile civile sunt generate de o pluralitate de fapte juridice materiale, 
dintre care unele sunt legate de legislaţia internă a unui stat, iar altele de una ori mai multe 
legislații străine. 


b) Clasificarea faptelor juridice de atasare” 


ê Raportul juridic este o relaţie socială reglementată de normele juridice (a se vedea Gh. C. Mihai, R.I. Motica, 
Fundamentele dreptului. Teoria şi filozofia dreptului, Editura All, Bucureşti, 1997, p. 18-19. 

7 Cu privire la noţiunea de fapt juridic, a se vedea N. Popa, Teoria generală a dreptului, Editura Actami, 
Bucureşti, 1999, p. 320. 

$ Gh. Beleiu, Drept civil român. Introducere în dreptul civil. Subiectele dreptului civil, ediţia a VII-a revăzută si 
adăugită de M. Nicolae, P. Truşcă, Editura Universul Juridic, Bucureşti, 2001, p. 110. A se vedea, cu privire la 
accepțiunea largă a termenului fapt juridic, Tr. lonaşcu, E.A. Barasch, A. lonascu, S. Brádeanu, M. Eliescu, V. 
Economu, Y. Eminescu, M.I. Eremia, E. Roman, I. Rucăreanu, D. Zlătescu, Tratat de drept civil, vol.I, Partea 
generală, Editura Academiei R.S.R., Bucureşti, 1967, p. 237. Pentru accepțiunea largă şi pentru accepțiunea 
restrânsă a termenului, a se vedea O. Ungureanu, Drept civil. Introducere, ediţia a VIII-a, Editura C.H. Beck, 
Bucureşti, 2007, p. 131. 

? Cu privire la definiţia şi clasificarea faptelor juridice — izvoare ale raporturilor juridice, a se vedea L. Pop, 
Tratat de drept civil. Obligafiile, vol.I, Regimul juridic general sau Fiinţa obligaţiilor civile, Editura C.H. Beck, 
Bucureşti, 2006, p. 93-100. 

1 P A, Szabo, Trăsăturile esenţiale ale elementelor de extraneitate din cuprinsul raporturilor juridice civile, în 
S.U.B.B., 1970, p. 115-116. 

"! Ibidem, p. 118. 

12 Avem în vedere sensul larg la termenului lege, care desemnează orice act care cuprinde norme juridice de 
conduită — lege, în sens restrâns, decret-lege, ordonanţă a Guvernului etc. (a se vedea M. Mureşan, Drept civil. 
Partea generală, Editura Cordial Lex, Cluj-Napoca, 1996, p. 28). 

- După cum fac legătura cu sistemul de drept intern ori cu o legislaţie străină, faptele 
juridice de ataşare sunt interne şi, respectiv, externe. În măsura în care faptul juridic de 
ataşare leagă raportul juridic de legislaţia internă (legislaţia forului), suntem în prezența unui 
fapt de ataşare intern. Dacă, dimpotrivă, legătura se stabileşte cu unul sau mai multe sisteme 
de drept străine, faptul de ataşare este extern, fiind calificat drept element de extraneitate. 
Dacă faptele de ataşare din prima clasă se regăsesc în toate raporturile juridice, „prezența 
elementelor de extraneitate este doar eventuală. De aceea, când din cuprinsul raporturilor 
civile lipsesc elementele de extraneitate, ne aflăm în prezenţa unor raporturi civile obişnuite, 
cărora li se va aplica legea internă, în timp ce în situația când alături de faptele de ataşare 
interne, întâlnim unul sau mai multe elemente de extraneitate, ne aflăm în prezenţa unor 
raporturi civile care vor genera în mod necesar conflicte de legi. Altfel spus, faptele juridice 
de ataşare interne sunt legice, necesare, în toate raporturile civile, pe când elementele de 
extraneitate sunt numai incidentale, eventuale, iar existenţa lor, şi numai aceasta, este cea care 
determină conflictele de legi”. Rezultă că noţiunea faptelor juridice de ataşare este genul 
proxim, iar noțiunea elementului de extraneitate reprezintă diferenţa specifică. În alte cuvinte, 
diferenţa de sferă între faptele juridice de ataşare şi faptele juridice interne de ataşare o 
constituie elementele de extraneitate; 

- După efectele pe care le au în raport cu conflictele de legi, faptele juridice de 
atasare sunt generatoare de conflicte de legi si, respectiv, de natură să rezolve conflictele de 
legi. Conflictul de legi este produs de acțiunea conjugată a mai multor fapte de atasare. Prima 
categorie de fapte juridice de ataşare îşi restrânge efectele la declanşarea conflictului de legi. 
Cea de-a doua categorie cuprinde fapte de ataşare al căror efect se extinde şi asupra 
soluționării conflictului de legi. Din pluralitatea de fapte de ataşare în prezență, norma 
conflictuală desemnează „unul singur şi anume acela care este considerat că stabileşte 
legătura cea mai puternică între raportul juridic şi reglementarea civilă ce urmează a 1 se 
aplica” ”. 


C) Asemănări şi deosebiri între faptele juridice de ataşare şi faptele juridice 
materiale 

Prezenţa ambelor este concomitentă în cadrul raportului juridic: faptul material nu are, 
prin el însuşi, aptitudinea de a produce efecte juridice. El dobândeşte semnificaţie pentru 
ordinea de drept prin mijlocirea unei norme juridice care aparţine unui sistem determinat. lar 
incidenţa unei legislații anume este atrasă tocmai prin efectul faptelor juridice de ataşare!€. 

În schimb, modalitatea de obiectivare diferă. De exemplu, „consimțământul părţilor în 
contract sau fapta ilicită producătoare de prejudicii, ca izvoare de raporturi juridice civile, 
precum şi vârsta, filiatia, rudenia ş.a., care contribuie la determinarea stării şi capacităţii civile 
a persoanei, sunt fapte juridice materiale subordonate legislației determinate prin fapte 
Juridice de ataşare, cum sunt: locul producerii faptului juridic material generator de raporturi 
juridice civile, respectiv cetăţenia, sau, în anumite condiţii speciale, domiciliul sau chiar 


reşedinţa persoanei fizice” ”. 


3 Pentru o privire de detaliu asupra clasificării faptelor juridice de ataşare, P.A. Szabo, Trăsăturile esențiale ale 
elementelor de extraneitate..., p. 118-119. 

“PA. Szabo, Trăsăturile esenţiale ale elementelor de extraneitate..., p. 120. 

> Ibidem, p. 119. 

ê Cu privire la această unitate indisolubilá, a se vedea P. A. Szabo, Trăsăturile esenţiale ale elementelor de 
extraneitate..., p.116. 

7 Ibidem, p.116. 


C. Trăsăturile caracteristice ale elementelor de extraneitate 


a) Elementul de extraneitate nu este un element structural al raportului juridic de drept 
internaţional privat, în sensul că nu este un al patrulea element, alături de subiecte, 
conținut şi obiect!5. El este o împrejurare de fapt care apare în legătură cu unul sau 
mai multe dintre elementele de structură ale raportului juridic şi care are aptitudinea de 
a aduce în discuţie posibilitatea aplicării legii străine. 

În opinia contrară, elementul de extraneitate este absorbit/ integrat de unul din 
elementele raportului juridic, ceea ce atrage structura diferită a raportului juridic de drept 
internațional privat de cea a raportului juridic (generic), în sensul teoriei generale a 
dreptului!”. Dacă, spre exemplu, «ántr-un contract de vânzare-cumpărare, una din părțile 
contractante este cetăţean străin, aceasta nu înseamnă că nu există nici o modificare/ 
particularizare a structurii raportului juridic (la nivelul atributelor de identificare a 
persoanei) căci, în acest caz, împrejurarea de a fi „străin” conferă raportului juridic în 
cauză caracter de internationalitate. Dacă acest element de extraneitate (una dintre părți 
este cetățean străin sau persoană juridică de naționalitate străină) nu ar fi absorbit în 
structura raportului juridic, nu am mai fi în prezența unui raport juridic de drept 
international privat»””. 

Considerám cá prezenta elementului de extraneitate nu aduce modificári ale structurii 
raportului juridic de drept international privat. Generic, termenul structură desemnează 
modul de organizare internă, de alcătuire a unui corp, a unui sistem, modul de asociere a 
componentelor unui întreg organizat”!. Subiectele, obiectul şi conţinutul sunt elementele 
care structurează raportul juridic, conferindu-i specificitate față de relaţiile sociale ce nu se 
bucură de reglementare prin intermediul normelor juridice. Participanţii la raporturile 
Juridice (subiectele) sunt legaţi prin drepturi şi obligații (conţinutul); conduita părților se 
concretizează în acţiunea, respectiv abstentiunea la care este îndrituit subiectul activ/ de 
care este ținut subiectul pasiv (obiectul). Cele trei elemente sunt necesare şi suficiente 
pentru a putea vorbi de un raport juridic. 

Faptul că persoana fizică — subiect al raportului juridic — are cetățenie franceză, că 
persoana Juridică are naționalitate elvețiană, că locul încheierii actului juridic este Anglia, 
că locul delictului civil este Italia ş.a., nu constituie decât simple împrejurări care pun 
problema incidentei unor sisteme legislative străine, cu consecinţe diferite sub aspectul 
legii materiale aplicabile spetei, fără a se constitui în elemente distincte ale raportului 
Juridic, care să se adauge celor initial acceptate. 

Aşadar, la fel ca în cazul celorlalte raporturi juridice, care aparţin altor ramuri de 
drept, raportul de drept internațional privat nu poate exista decât în prezența cumulativă a 
subiectelor, conținutului şi obiectului; elementul de extraneitate este faptul juridic de 
ataşare care se referă la unul sau mai multe dintre cele trei componente de structură 
(cetățenia franceză, naționalitatea elvețiană — relativ la subiecte; teritoriul Angliei, ca loc 
al perfectării contractului, teritoriul portughez, ca loc al apariţiei prejudiciului, — cu 
privire la conţinut; bunul mobil care face obiectul contractului de vânzare-cumpărare se 
găseşte în Spania, imobilul care urmează a fi închiriat este în Belgia — cu privire la obiect), 
conferind o fizionomie particulară raporturilor de drept internațional privat. 


18 În acelaşi sens, LP. Filipescu, A.I. Filipescu, op. cit., p. 21; DAL. Sitaru, op. cit., p. 15; D.A. Popescu, M. 
Harosa, op. cit., p. 124; B.M.C. Predescu, op. cit., p. 22-23; F. Ciutacu, Drept internațional privat, Editura 
Themis Cart, Slatina, 2006; N. Diaconu, op. cit., p. 34. 

ST Prescure, C.N. Savu, Op. cit., p. 24. 

2 Loc. cit. 

= Dicţionarul explicativ al limbii române, Editura Univers Enciclopedic, Bucureşti, 1998, p. 1030. 

b) Elementul de extraneitate este calificat ca fiind element străin prin prisma unui 
anumit sistem de drept”. Analiza şi calificarea unor fapte juridice de ataşare ca 
elemente străine sunt operaţiuni particularizate în cadrul fiecărui sistem de drept, 
pentru fiecare materie în parte. Ceea ce înseamnă că nu se poate vorbi, generic, de 
elementul de extraneitate în materia statutului personal, de elementul străin în materia 
statutului organic al persoanei juridice etc. Desprinderea elementului de extraneitate 
relevant presupune cercetarea, într-un sistem de drept determinat, a fiecărei materii în 
parte. Nu există un drept internațional privat, general şi universal, care să ofere o 
reglementare unitară raporturilor juridice cu elemente de extraneitate”; există doar 
sisteme de drept naţionale care pun în valoare împrejurări de fapt determinate, cărora 
le conferă calitatea de elemente de extraneitate. 

Mai mult, complexitatea raporturilor juridice de drept internațional privat atrage, 
uneori, preferința legiuitorului national pentru stabilirea unui punct de legătură principal şi 
a unor puncte de legătură cu vocaţie subsidiară pentru aceeaşi materie (Legea română de 
drept international privat procedează astfel, de pildă, în cazul statutului personal”, actului 
Juridic unilateral, contractului ş.a.). 


c) Elementul de extraneitate nu este, în toate cazurile, element international, în sensul 
dreptului comerțului international”. Raporturile juridice de drept privat cu element 
străin pot constitui obiect de studiu şi pentru alte ramuri ale dreptului privat. Dreptul 
comerțului international reglementează raporturi comerciale cu element de 
extraneitate, element care este întotdeauna international, raportat la particularitátile 
operaţiei comerciale“ (de pildă, elementul de extraneitate apare ca element 
internațional, în sensul propriu al termenului, în cuprinsul Legii uniforme asupra 
vânzării internaționale a obiectelor mobile corporale, adoptată prin Convenţia de la 
Haga din 1 iulie 1964”. În acest sens, «pentru determinarea caracterului internațional 
al unui raport juridic sunt luate în considerare şi unele elemente de extraneitate ale 
acestuia. Dar nu orice element de extraneitate adăugat unui raport juridic din dreptul 
intern îl poate transforma în raport de dreptul comerțului internațional, deci în raport 
, International”, ci numai acele elemente de extraneitate care, pentru acel raport, sunt 
socotite că au o importanță deosebită, cum ar fi faptul că părțile contractante au 
domiciliul sau sediul în ţări diferite sau faptul că marfa, obiectul contractului, este 
destinată să treacă dintr-o ţară în alta»”, 

Rolul de a identifica elementele de extraneitate care conferă caracterul internațional 

(în accepțiunea dreptului comerțului international) revine fie legii interne, fie convențiilor 

internationale”. Identificarea elementelor de extraneitate şi a efectelor acestora este un 

proces cu finalitáti variate, de la un sistem legislativ la altul. Doctrina oferă exemplul 
materiei stării, capacității şi relaţiilor de familie ale persoanei fizice, pentru care este 
relevant, ca element de extraneitate, mai precis ca principal punct de legătură, fie cetățenia 


2 Tp. Filipescu, A.I. Filipescu, op. cit., p. 22; N. Diaconu, op. cit., p. 35. 

3 A se vedea T. Prescure, C.N. Savu, op. cit., p. 24. 

24 pe larg, B.M.C. Predescu, op. cit., p. 23 şi notele 19, 20 de la p. 24. 

? Cu privire la această problemă, I.P. Filipescu, A.I. Filipescu, op. cit., p. 21-22; D. Al. Sitaru, op. cit., p. 23; 
B.M.C. Predescu, op. cit., p. 23; F. Ciutacu, op. cit., p. 7. 

2 Lp. Filipescu, A.I. Filipescu, op. cit., p. 21; B.M.C. Predescu, Drept international privat..., p. 23. 

*7 Convenţia de la Haga asupra legii aplicabile vânzărilor internationale de bunuri mobile corporale (în vigoare 
din 1964) poate fi consultată la adresa http://hcch.e-vision.nl/index_fr.php?act=conventions.pdf8rcid=31 

2 LP. Filipescu, A.I. Filipescu, op. cit., p. 21. În sensul că dreptul comerțului international ia în calcul doar acele 
elemente de extraneitate care au o natură sau o semnificaţie deosebită, a se vedea I. Macovei, Drept internațional 
privat..., p. 11. 

2 LP. Filipescu, A.I. Filipescu, op. cit., p. 22. 


(pentru marea majoritate a statelor europene)“, fie domiciliul (cu precădere în sistemul 
common law)”*. Ori, dacă încheierea unui contract nu presupune transmiterea bunurilor 
dintr-o ţară în alta, se va avea în vedere, drept criteriu al internaționalității, faptul obiectiv 
al domiciliului/ sediului părților, aflat în state diferite; dacă, dimpotrivă, contractul implică 
transferul bunurilor sau valori dintr-o ţară în alta, această împrejurare obiectivă este 
criteriul de determinare a caracterului international al contractului”. 


d) Elementul de extraneitate constituie premisa aplicării unor norme juridice diferite. Ca 
regulă, elementul de extraneitate determină fie conflictele de legi (caz în care îşi 
găsesc aplicabilitatea normele conflictuale), fie atrage aplicarea normelor materiale 
interne sau a normelor materiale unificate. 


e) Prezenţa elementului de extraneitate distinge raporturile de drept internaţional privat 
de toate celelalte raporturi de drept privat. În doctriná” se apreciază că elementul de 
extraneitate este criteriul principal, care conferă fizionomie proprie raporturilor din 
dreptul internaţional privat. Se poate afirma, deci, că elementul de extraneitate 
constituie diferenţa specifică a raporturilor de drept international privat”. 

În termeni diferiţi, dar sugerându-se aceeaşi idee, s-a menţionat că „analiza raportului 
Juridic cu element de extraneitate constituie punctul de plecare al oricărui studiu de drept 
internațional privat, întrucât existența acestui tip aparte de raporturi juridice duce la apariția 
tuturor problemelor specifice dreptului international privat”*, 


D. Prezentare exemplificativă a elementelor de extraneitate*” 


Având ca reper elementele structurale ale raportului juridic”, enumerăm elementele 
de extraneitate: 
a) raportat la subiectele raportului juridic: 


20 În rând cu alte legislații continentale, dreptul international privat român consideră cetăţenia ca principal factor 
de localizare pentru statutul personal: „Starea, capacitatea şi relaţiile de familie ale persoanei fizice sunt cârmuite 
de legea sa naţională, afară numai dacă, prin dispoziţii speciale, nu se prevede altfel” (art.11 alin.1); alineatul 2 al 
aceluiaşi articol califică legea naţională ca fiind legea statului a cărui cetăţenie o are persoana în cauză. 

31 Ibidem. 

22 A se vedea T.R. Popescu, Dreptul comerțului internațional, ediţia a Il-a, Editura Didactică şi Pedagogică, 
Bucureşti, 1983, p. 15. 

3 Pentru dreptul român, a se vedea M. Jacotá, Curs de drept international privat, Editura Didactică si 
Pedagogică, Bucureşti, 1961, p. 5; I.P. Filipescu, A.I. Filipescu, Drept internațional privat..., p. 20; I. Lipovanu, 
Unele probleme privind obiectul şi sistemul dreptului internațional privat, în JN, nr. 1/1962, p. 83; I. Nestor, 
Câteva precizări în legătură cu dreptul internaţional privat al coexistenţei paşnice, în SCJ., nr. 4/1964, p. 571- 
572; pentru dreptul străin, a se vedea M.Wolff, Private international law, Oxford University Press, 1945, Ph. 
Francescakis, La théorie du renvoi et les conflits de systemes en droit international privé, Sirey, Paris, 1958, p. 
11-12; L. Réczei, Nemzetközi magánjog, Tankónyvkiado, Budapesta, 1969, p. 9; P.A. Szabo, Trăsăturile 
esenţiale ale elementelor de extraneitate..., p.114. Autorii străini sunt citați după P.A. Szabo, op. cit., p.114, nota 
5. 

34 În acest sens, D.A. Popescu, Itinerarii şi evoluții în dreptul internaţional privat. Spre un drept internaţional 
privat european, în RRDP, nr.1/2007, p.222. 

3 B.M.C. Predescu, Drept internațional privat..., p.27. 

3 Pentru această problemă, a se vedea I.P. Filipescu, A.I. Filipescu, Drept internațional privat..., p. 22; D.A. 
Popescu, M. Harosa, Drept internațional privat... p. 124-126; T. Prescure, C.N. Savu, Drept internaţional 
privat..., p. 25-26; I. Macovei, op. cit., p. 10-12. 

“ Cu privire la definirea raportului juridic abstract şi a raportului juridic concret, I. Reghini, $. Diaconescu, 
Introducere în dreptul civil, vol.1, Editura Sfera Juridică, Cluj-Napoca, 2004, p. 89. 

— pentru persoanele fizice“: cetăţenia, domiciliul, reşedinţa şi, în anumite sisteme de 
drept, religia (de exemplu, un cetăţean român şi un cetăţean străin încheie în tara noastră un 
contract de vânzare-cumpărare a unui bun mobil); 

— pentru persoanele juridice: naționalitatea, sediul, fondul de comerţ (o societate 
comercială, persoană juridică română, încheie un contract cu o firmă franceză cu sediul în 
Paris). 

b) raportat la obiectul raportului juridic (mai exact, bunul” la care se referă conduita 
părților, numit şi obiect derivat al raportului juridic“): 

— locul situării bunului mobil sau imobil (bunul care face obiectul contractului de 
vânzare-cumpărare se află în ţară străină). 

c) raportat la conţinutul raportului juridic: 

— locul încheierii actului juridic în sensul de negotium juris: o firmă română semnează 
în străinătate un contract cu o firmă străină în vederea prestării de către aceasta a unor servicii 
pe teritoriul țării noastre; 

— locul întocmirii înscrisului constatator (locus regit actum) — în sensul de 
instrumentum probationes — care poate fi un alt stat decât cel în care s-a realizat acordul de 
voință; 

— locul unde urmează să-şi producă efectele un contract (locus executionis sau locus 
solutionis); 

— locul producerii faptului ilicit cauzator de prejudicii (lex loci delicti commissi) — de 
exemplu, un cetățean român este victima unui accident de circulaţie produs pe teritoriul 
Elveției; 

— locul apariţiei prejudiciului — lex loci laesionis — atunci când acesta este altul decât 
locul producerii delictului; 

— locul soluționării litigiului (doi soţi, cetăţeni englezi, solicită desfacerea căsătoriei în 
faţa unei instanţe de judecată din România); 

— autoritatea care a pronunţat hotărârea judecătorească sau hotărârea arbitralá este o 
autoritate străină. 


2. Raporturile juridice de drept internaţional privat — obiect de reglementare al 
dreptului internaţional privat 


A. Sediul materiei. Definirea şi sfera raporturilor juridice de drept internaţional 
privat 

Amplificarea frecvenţei şi gama tot mai variată de raporturi ce îşi face loc în peisajul 
international contemporan ridică interogaţii şi cu privire la delimitarea sferei relațiilor sociale 
reglementate de dreptul internațional privat. Determinarea obiectului dreptului internațional 


38 Pentru noțiunea şi definirea persoanei fizice, a se vedea O. Ungureanu, Persoana fizică, în O. Ungureanu, C. 
Jugastru, Drept civil. Persoanele, Editura Hamangiu, Bucureşti, 2007, p.3. 

39 Pentru unele observaţii privind definirea bunurilor, a se vedea I. Reghini, S. Diaconescu, P. Vasilescu, 
Introducere în dreptul civil, vol.2, Editura Sfera Juridică, Cluj-Napoca, 2007, p. 39-41. 

4 Obiectul raportului juridic constă, fără excepție, în conduita părților — acţiunea sau inactiunea la care 
îndreptățit subiectul activ şi de care este ţinut subiectul pasiv (a se vedea, pentru definirea obiectului raportului 
juridic civil, E. Lupan, I. Sabáu-Pop, Tratat de drept civil român, vol.I, Partea generală, Editura C.H. Beck, 
Bucureşti, 2006, p.74; O. Ungureanu, Drept civil. Introducere... p. 109). În raporturile patrimoniale însă, 
acțiunea sau inactiunea au în vedere bunurile. Deşi acestea din urmă nu se includ în structura raportului juridic, 
se acceptă exprimarea „obiectul raportului juridic îl formează bunul sau bunurile” (a se vedea, în acest sens, Gh. 
Beleiu, op. cit., p.93). 

privat“! presupune definirea raporturilor juridice de drept internaţional privat şi decantarea 
trăsăturilor proprii acestora, prin raportare la relațiile reglementate de alte ramuri de drept. 


a) Legea nr.105/1992 cu privire la reglementarea raporturilor de drept internațional 
privat“? 

Sfera raporturilor juridice de drept internațional privat a fost o chestiune controversată 
până la apariţia Legii cu privire la reglementarea raporturilor de drept internaţional privat 
(LDIP). În încercarea de a delimita domeniul relaţiilor sociale care cad sub incidenţa acestei 
ramuri de drept a fost elaborată teoria aşa-numită „tradițională”. Potrivit concepției 
tradiționale, materia principală, dacă nu exclusivă a dreptului internațional privat, o constituie 
normele conflictuale*. În literatura anterioară elaborării Legii nr.105/1992, s-a considerat, 
sub influența creşterii diversității raporturilor ce intervin în societatea contemporană, că 
dreptul internațional privat include raporturile civile, de familie, de muncă şi alte asemenea 
raporturi juridice cu unul sau mai multe elemente de extraneitate. 

LDIP a adus, in terminis, explicațiile aşteptate. Art.1 alin.2 statuează că „raporturile de 
drept internaţional privat sunt raporturile civile, comerciale, de muncă, de procedură civilă şi 
alte raporturi de drept privat cu element de extraneitate”. 

O primă precizare, imediat necesară după enunţul legal, este aceea că enumerarea 
conținută de LDIP este exemplificativă“. Textul alineatului 2 al art.1 suportă completări, în 
măsura în care raporturi juridice din alte ramuri ale dreptului privat conțin elemente de 
extraneitate. Este vorba, după cum pe bună dreptate s-a menţionat”, de raporturi de dreptul 
familiei, raporturi de drept procesual civil, raporturi de dreptul muncii, raporturi izvorâte din 
contractul de transport intern sau international (contractul de transport, conosamentul* etc.), 
raporturi de proprietate intelectuală (pentru categorii precum dreptul de autor”, dreptul de 
inventator, mărcile“) ş.a., în măsura în care conţin element de extraneitate. 

Apoi, nu toate raporturile juridice reglementate de ramurile de drept enumerate aparțin 
dreptului privat. S-a exemplificat, în acest sens, cu raporturile de muncă, ce pot privi aspecte 
referitoare la protecția şi securitatea muncii. Obligațiile care decurg din regimul protecției 
muncii sunt obligații legale, nicidecum contractuale; ignorarea acestora atrage, de regulă, 
sancțiuni administrative ori penale”. 

Obiectul dreptului international privat ca ramură de drept, îl constituie, aşadar, 
raporturile juridice de drept civil, în sensul larg, care cuprind unul sau mai multe elemente de 
extraneitate. 


4l În literatura juridică majoritară se subliniază, „ca un prim criteriu de grupare a normelor juridice în ramuri de 
drept, caracterul relaţiilor sociale pe care ramura de drept respectivă le reglementează, considerând că acesta ar fi 
obiectul reglementării juridice. Trebuie să precizăm, însă, că deşi acest criteriu este dominant, totuşi el are un 
anumit grad de relativitate. Problema cea mai complicată, care nu şi-a găsit o rezolvare corespunzătoare, constă 
în faptul că un anumit grup de relaţii sociale (ceea ce în general se numeşte obiectul reglementării juridice), 
devine autonom tocmai pentru că este reglementat de anumite norme juridice. Aşadar, ceea ce se înţelege prin 
caracterul distinct, unitar al relaţiilor sociale este dat de o anumită categorie de norme juridice” (a se vedea Gh. 
Bobos, C. Buzdugan, Teoria generală a dreptului, Editura Argonaut, Cluj-Napoca, 2005, p. 129). 

2 M. Of. nr.245 din 1 octombrie 1992. 

% A se vedea Ph. Francescakis, La théorie du renvoi et les conflits de systèmes en droit international privé..., p. 
142. 

4 În acest sens, D.Al. Sitaru, op. cit., p. 20; D. A. Popescu, M. Harosa, Drept internaţional privat..., p. 129. 

% D.Al. Sitaru, op. cit., p. 20; D. A. Popescu, M. Harosa, loc. cit. 

1 B.M.C. Predescu, Drept internațional privat..., p. 45. 

Pentru definirea si natura juridică a dreptului de autor, a se vedea V. Ros, D. Bogdan, O. Spineanu-Matei, 
Dreptul de autor şi drepturile conexe, Editura All Beck, Bucureşti, 2005, p. 33-35. 

% B M.C. Predescu, loc. cit. 

% D, A. Popescu, M. Harosa, op. cit., p.130. 

Secţiunea a 2-a 


DOMENIUL DREPTULUI INTERNAŢIONAL PRIVAT 


1. Doctrina care limitează dreptul internaţional privat la conflictele de legi 


A. Noțiunea de conflict de legi 


Conflictul de legi presupune situația în care un raport juridic cu element de 
extraneitate este susceptibil de a fi guvernat de două sau mai multe legi aparținând unor 
sisteme de drept diferite. De pildă, în cazul încheierii unui contract de vânzare-cumpărare a 
unui bun situat în străinătate, dacă părțile au cetăţenii diferite, raportul juridic are mai multe 
elemente de extraneitate şi sunt mai multe legi chemate să-l cârmuiască; legea personală a 
părţilor pentru capacitatea de a contracta; legea locului încheierii actului pentru forma 
acestuia; legea locului situării bunului pentru probleme care tin de statutul real al bunului. 

Cauza apariţiei conflictului de legi constă în deosebirile existente între sistemele de 
drept ale diferitelor state” 


B. Expunerea teoriei restrictive 


Fundamentul teoriei îl constituie trăsăturile specifice ale „ştiinţei conflictelor”””. 


a) din punctul de vedere al izvoarelor dreptului international privat intrucát izvoarele 
acestei ramuri de drept sunt puţine iar în multe țări normele au natură cutumiará, contribuția 
jurisprudenţei şi a doctrinei este esențială în elaborarea normelor conflictuale. Alături de 
acestea creşte şi rolul convențiilor internationale în domeniu, în special al celor adoptate la 
Haga. 

b) din punctul de vedere al naturii normelor care reglementează conflictele de legi, 
aceste norme sunt norme conflictuale, diametral opuse normelor substanţiale. Menirea lor este 
de a determina legea aplicabilă fără a se ajunge la tranşarea litigiului pe fond. 

c) din punctul de vedere al metodei utilizate: soluţionarea conflictului de legi impune, 
în prealabil, încadrarea situației date într-o categorie juridică (persoane, bunuri, contracte ş.a.). 
Categoriile juridice corespund instituțiilor din dreptul civil intern, iar sarcina instanţelor este 
de a le cerceta natura. De exemplu, dacă prescriptia acțiunii este calificată ca fiind o instituţie 
aparținând dreptului material, atunci vom aplica legea care cârmuieşte fondul dreptului 
subiectiv în discuție; dacă vom considera că aparţine dreptului procesual, atunci va fi supusă 
legii forului. Referindu-se la conflictele de legi, Bartin aprecia că dreptul internaţional privat 
este o „proiecţie a dreptului intern pe plan internaţional”. 

d) din punctul de vedere al structurii teoriei generale a conflictelor de legi pot fi 
operate două distincții: 

— distincția între crearea drepturilor subiective şi invocarea drepturilor dobândite, cu 
consecinţe asupra ordinii-publice; 

— distincția între normele conflictuale „ordinare? şi normele conflictuale 
„extraordinare”. Primele sunt norme conflictuale care desemnează legea aplicabilă; normele 
,exceptionale” reglementează instituţii care împiedică aplicarea legii străine normal 
competente, cum sunt ordinea publică, fraudarea legii ori retrimiterea. 


50 În sintagma „conflict de legi”, noţiunea de „lege” trebuie înţeleasă în sensul de „sistem de drept” aparținând 
unui anumit stat. 

51 Y, Loussouarn, P. Bourel, Droit international privé, Dalloz, Paris, 1999, p. 5. 

= y Loussouam, P. Bourel, op. cit., p. 6. 

2. Doctrina conflictelor de legi si a conflictelor de jurisdicții 


Această doctrină este împărtăşită în ţările anglo-saxone, în Elveția, iar în Franţa a fost 
susținută de Bartin şi Pillet. 


A. Noțiunea de conflict de jurisdicții 
Există conflict de jurisdicții ori de câte ori o instanță sesizată cu un litigiu de drept 
international privat trebuie să se pronunţe mai întâi asupra propriei competente”. 


B. Expunerea teoriei. Competentá jurisdictionalá — competență legislativă 


Determinarea instanței competente nu atrage, automat, aplicarea dreptului 
acesteia. Un asemenea de raport de dependenţă este exclus, altfel „fiecare instanţă aplică 
propria sa lege raportului privitor la care există litigiul, deci nu s-ar mai pune nici o 
problemă de conflict de legi. De aceea, trebuie făcută diferența între competența 
jurisdicțională în dreptul international privat şi competența legislativă (legea 
aplicabilă)”. 

În situaţia inversă, nici identificarea lex causae nu atrage automat determinarea 
competenţei jurisdictionale. 

Conflictele de jurisdicții influențează conflictele de legi în sensul că soluționarea 
conflictului de jurisdicții este prealabilă soluționării conflictului de legi. Doar după ce are loc 
operațiunea de stabilire a competenţei jurisdictionale, „soluţionarea conflictului de legi devine 
o prioritate pentru instanța de judecată investită cu soluţionarea cauzei””. Cronologia 
lucrurilor este firească, deoarece instanța nu poate consulta norma conflictuală înainte de a 
decide că este competentă în acest sens. 

Norme conflictuale similare în aceeaşi materie pot conduce la soluţii diferite, fiind 
expresia concepţiei legiuitorului fiecărui stat. Norme conflictuale identice apatinánd unor state 
cu care elementul de extraneitate face legătura pot determina soluţii diferite ale conflictului de 
legi. „Aceasta deoarece legile la care fac trimitere normele conflictuale pot fi diferite şi deci 
soluţia litigiului este deosebită” *. 

Precizarea adusă în literatura de specialitate franceză este binevenită. 
Incontestabil, soluționarea conflictului de jurisdicții influențează legea aplicabilă, iar 
această lege diferă în raport de instanţa sesizată. Nu este mai puţin adevărat că instanţa 
determinată în urma soluționării conflictului de jurisdicții nu este obligată să facă 
aplicarea propriei legi, în mod invariabil. Dacă, sistematic, instanţa ar aplica doar legea 
forului, nu am avea de-a face cu conflictul de legi, întrucât acesta ar fi rezolvat automat 
de ceea ce indică soluţia conflictului de jurisdicții”. Pe de altă parte, competenţa 
jurisdictionalá nu atrage după sine mai puțină competenţă legislativă, având în vedere 
specificitatea sistemului de drept internațional privat al fiecărui stat şi faptul că instanța 
aplică propria normă conflictuală. Fiecare instanță califică în funcție de propria lege şi dă 


5% Pentru relaţia între cele două tipuri de conflicte, D.A. Popescu, Corelaţia dintre conflictele de legi si 
conflictele de jurisdicții, în Fiat Justitia, nr.1/1999, p. 59-67. 

5 IP, Filipescu, A.I. Filipescu, Drept internațional privat..., p. 424. Cu privire la această problemă, D.A. 
Popescu, Corelaţia dintre conflictele de legi şi conflictele de jurisdicţii..., p. 59. 

5 R.-B. Bobei, Repere doctrinare si jurisprudentiale ale instituției calificării în dreptul internaţional privat, în 
CJ, nr.3/2004, p. 105 şi jurisprudenţa citată la nota 7. 

5 IP, Filipescu, A.I. Filipescu, Drept international privat... p. 424. De exemplu, normele conflictuale a două 
state trimit la lex fori, care este diferită în conţinut. Se va ajunge la situaţia în care norme conflictuale identice nu 
duc la soluţii identice. 

7 Y, Loussouarn, P. Bourel, Droit international privé, 4e édition, Dalloz, Paris, 1993, p. 8. 

curs propriei concepţii asupra ordinii publice”. 

Conflictele de legi influențează conflictul de jurisdicții, dar mai puţin evident. 
Influenţa conflictelor de legi se concretizează în faptul că judecătorul, de la bun început, 
priveşte litigiul în ansamblul său şi se declară competent având în vedere legea pe care o va 
aplica. 

Concis exprimat, influența conflictelor de legi se explică prin «raţiuni ce tin de natura 
umană, mai precis de ezitările şi „slăbiciunile” magistratului decât de rigoarea şi ordinea 
logică a soluționării conflictelor»”. 

Uneori, instanțele preferă sá evite a se pronunţa asupra situaţiei deduse judecății, prin 
invocarea propriei necompetente. Exemplele cele mai elocvente sunt divorturile confesionale 
şi procesele dintre străini. Spetele Levincon şi Patino sunt semnificative pentru cele două 
materii enunțate. 

În cazul divorturilor confesionale, este cunoscut faptul că unele state consacră 
procedura religioasă, atât pentru încheierea, cât şi pentru desfacerea căsătoriei“. Desfacerea 
căsătoriei de către rabin — procedură obişnuită în legea mozaică — nu este recunoscută de țările 
în care încheierea şi desfacerea căsătoriei sunt proceduri laice. Prin urmare, aplicarea legii 
mozaice înseamnă un divorț fără valoare pe teritoriul Franţei, iar aplicarea legii franceze 
conduce la pronunţarea unui divorţ civil pe care religia evreiască nu îl consideră valabil. În 
afacerea Levincon (1905) Curtea de Casaţie franceză a contestat tribunalelor franceze 
competenţa de a se pronunţa cu privire la divorţul unor evrei ruşi, a căror lege personală 
atrăgea competenţa unui rabin. S-a arătat în doctrina franceză de drept internaţional privat că 
problema care apare ca insolubilă „este cea care se găseşte pe tărâmul conflictelor de legi, 
conflicte care în mod cert dictează soluţia unei probleme de competenţă jurisdictionalá”?”. 

Speţa Patino a marcat momentul de cotitură în schimbarea jurisprudenţei instanţelor 
franceze în ceea ce priveşte competenţa de a judeca străini. Starea de fapt reţinută în speţă este 
următoarea: două persoane — Christina de Bourbon, de cetățenie spaniolă şi Antenor Patino, 
de cetăţenie bolivianá — s-au căsătorit la Madrid în anul 1831. Prin contractul de căsătorie au 
optat pentru regimul separaţiei de bunuri, femeia, minoră la acea dată, având autorizarea 
tatălui adoptiv la încheierea convenției matrimoniale. Doamna Patino a dobândit în urma 
căsătoriei cetățenie boliviană şi s-a stabilit la Paris împreună cu soţul său. În perioada celui 
de-al doilea război mondial, soţia s-a mutat cu cei doi copii la New-York, iar soțul a rămas la 
Londra pentru a îndeplini funcțiuni diplomatice. În 1944 soția a înaintat acţiune de divorţ în 
fața instanţei americane, dar a revenit şi a semnat un act prin care soţul se obliga să îi achite o 
sumă importantă în vederea renunțării la judecată. În anul 1946 domnul Patino a introdus 
acțiune pentru desfacerea căsătoriei în faţa Tribunalului civil al Senei“?, care s-a declarat 
necompetent să judece cauza, motivat de faptul că părțile sunt străini. Hotărârea a fost 
infirmată în apel“, iar recursul judecat de Curtea de Casaţie” a prilejuit afirmarea, in 
terminis, a renunțării la principiul necompetentei, care ghida instanţele franceze în litigiile 
purtate între străini. Altfel, considerându-se necompetentă, instanţa trebuia să respingă 
acțiunea ca inadmisibilă. Divorțul era interzis de legea spaniolă (ca lege a locului celebrării 


5 Ibidem, p. 8. 

% D.A. Popescu, Corelaţia dintre conflictele de legi şi conflictele de jurisdictii..., p. 63. 

“D.A. Popescu, Drept international privat..., p.65. 

61 Y. Loussouarn, P. Bourel, Droit international privé..., p. 9. 

% Tribunalul civil al Senei s-a pronuntat prin hotárárea din 13.10.1946 (B. Ancel, Y. Lequette, Grands arréts de 
la jurisprudence française de droit international privé, 3e édition, Dalloz, Paris, 1998, p. 288. 

% Apelul a fost judecat de Curtea de Apel din Paris, la 12 mai 1947 (B. Ancel, Y. Lequette, Grands arrêts de la 
jurisprudence francaise de droit international privé..., p. 288). 

54 Cu privire la recursul judecat la 21.06.1948, a se vedea Semaine Juridique, Edition générale, 1948, II, p. 4422, 
hotărâre citată după B. Ancel, Y. Lequette, loc. cit. 

căsătoriei), la care trimitea legea boliviană, ca lege naţională a soților”. 

Solutia competenţei jurisdictionale în materia statutului personal, atunci când părțile 
sunt străini, a fost consacrată jurisprudential destul de târziu, cu atât mai mult cu cât este 
vorba de un domeniu în care se aplică legea străină, ca lex patriae. O dată în plus, este evident 
că soluţia conflictului de jurisdicții a suferit influenţa soluţiei date conflictului de legi“. 

Conclusiv, competenţa jurisdictionalá şi competenţa legislativă nu se găsesc într-o 
relație de dependenţă, înțelegând prin aceasta că "determinarea jurisdicției competente a unei 
anumite ţări nu atrage după sine întotdeauna aplicarea dreptului acesteia”“. Tot asa, 
identificarea legii care are vocaţie de aplicare raportului cu element extraneu nu înseamnă, 
implicit, determinarea competenţei juisdictionale în dreptul international privat”, 


3. Doctrina conflictelor de legi, a conflictelor de jurisdicții şi a condiţiei 
juridice a străinului 
Doctrina a fost promovată în Franţa, Spania, America de Sud. 


A. Noțiunea de condiţie juridică a străinului 


In această noţiune sunt incluse totalitatea normelor juridice prin care se determină 
capacitatea de folosinţă a străinului, adică totalitatea drepturilor şi obligaţiilor pe care le poate 
avea străinul persoană fizică sau persoană juridică în statul forului*, 


B. Expunerea tezei 


Coexistenta conflictelor de legi, a conflictelor de jurisdicții şi a condiției Juridice a 
străinului în cadrul aceleiaşi ramuri de drept” este explicată pe baza a două similitudini: 

— similitudine din punct de vedere al izvoarelor. La fel ca şi conflictele de legi şi ca şi 
conflictele de jurisdicții, condiția juridică a străinului are origine jurisprudentiala; 

— similitudine din punctul de vedere al tehnicii juridice şi al rationamentului. Condiţia 
juridică a străinului, în contrast cu conflictele de legi reflectă „politica juridică””! a fiecărui 
stat şi nu tehnica juridică. Ţările de imigrație supun statutul personal al legii domiciliului, iar 
majoritatea țărilor de emigrație îl supun legii nationale. Supunând străinul legii domiciliului se 
facilitează integrarea acestuia în tara care l-a „adoptat”. Din contră, aplicându-se legea țării de 
origine se creează o situație diferită de cea a resortisantilor în privinţa exercitării drepturilor 
civile. Cele două materii — conflictele de legi şi condiţia juridică a străinului — interferează, 
astfel că, în pofida particularitátilor pe care le prezintă, condiţia străinului tine de dreptul 
internațional privat. 

În literatura noastră juridică s-au exprimat opinii diferite: unii autori”? consideră că 
instituția condiţiei juridice a străinului în România este parte integrantă a dreptului 
internațional privat român şi este reglementată de legile materiale române, ca legi ale forului. 
Argumentele acestei teze sunt următoarele: există conflict de legi numai în măsura în care se 


% Afacerea Patino a generat o bogată jurisprudentá. Este expusă, în detaliu şi cu referinţe bibliografice în B. 
Ancel, Y. Lequette, Grands arrêts de la jurisprudence française de droit international privé..., p. 287-304. 

% D.A. Popescu, Corelatia dintre conflictele de legi si conflictele de jurisdictii..., p. 66. 

9 Lp. Filipescu, A.I. Filipescu, Drept internațional privat..., p. 424. 

% A se vedea D.A. Popescu, Corelatia dintre conflictele de legi şi conflictele de jurisdictii..., p. 66-67. 

% A se vedea D. Lupaşcu, G. Mihuţ-Gyongy, Regimul juridic al străinilor în România, Editura Universul 
Juridic, Bucureşti, 2006, p. 6. 

7% Asupra ansamblului problemei, a se vedea Carmet, Étude critique de la distinction entre la condition des 
étrangers et les conflits de lois, these, Paris, 1978. 

EN Loussouarn, P. Bourel, op. cit., p. 13. 

72 D, Al. Sitaru, op. cit., p. 46-47. 

recunosc străinilor drepturi în România; condiția străinului are legătură cu procedura de drept 
internațional privat (de exemplu, condiția străinului ca parte în proces, este reglementată de 
Legea nr. 105/1992); ştiinţa dreptului internațional privat este în măsură să asigure un studiu 
unitar al instituţiei condiţiei juridice a stráinului”. 

Alţi autori”, chiar dacă recunosc că materia condiţiei juridice a străinului constituie o 
premisă a conflictelor de legi, nu o includ în dreptul internaţional privat. 


Secţiunea a 3-a 


NORMA CONFLICTUALĂ 
1. Generalităţi 


A. Definiţie 

Norma conflictuală este norma juridică specifică dreptului internațional privat care 
soluţionează conflictul de legi, adică desemnează legea internă competentă să cârmuiască 
raportul juridic cu element străin. Sistemul de drept astfel determinat poartă denumirea de 
„legea cauzei” (lex causae). 


B. Funcție 


Norma conflictuală are rolul de a stabili care dintre sistemele de drept în prezență este 
chemat să se aplice pe parcursul existenței raportului juridic. Din momentul desemnării legii 
competente rolul normei conflictuale încetează. S-a spus, din acest motiv, că norma 
conflictuală apare ca o „normă de trimitere sau de fixare””. 


C. Norma conflictuală şi norma materială 


a) norma conflictuală rezolvă doar o problemă prejudicială — conflictul de legi — în 
timp ce norma materială (substanţială) cârmuieşte pe fond raportul juridic”*; 

b) norma conflictuală are o aplicare prealabilă față de norma substanţială; după ce 
instanţa se declară competentă, se determină mai întâi sistemul de drept aplicabil şi abia apoi 
se determină din acest sistem legea materială. 


D. Izvoarele normei conflictuale 


— dreptul intern. Cel mai important izvor intem îl constituie Legea nr.105/1992 cu 
privire la reglementarea raporturilor de drept internațional privat; 

— dreptul conventional. Este vorba de tratatele internationale la care tara noastră este 
parte. Normele conflictuale cuprinse în asemenea convenţii sunt uniforme pentru statele-párti. 


2. Structura normei conflictuale 
Referitor la structura normei conflictuale în doctrină s-au conturat două opinii. După 


74 T, R. Popescu, op. cit., p. 35-36. 

75 P, Filipescu, A.I. Filipescu, Drept international privat..., p. 37. 

76 S-a spus în acest sens că norma conflictuală prezintă un dublu caracter: este indirectă — nu rezolvă litigiul pe 
fond — şi neutră — se dezinteresează de fondul cauzei (D. Gutmann, Droit international privé, Dalloz, Paris, 
1999, p. 33). 

és 277 Die e sh LA ada y A E A g A 
unii autori “, este alcătuită din trei elemente: conţinutul normei conflictuale, legătura şi legea 
aplicabilă (lex causae). Dimpotrivă, alţi autori”? apreciază că norma conflictuală se structurează 
în două elemente: conţinutul şi legătura. 


A. Conţinutul normei conflictuale 


Este reprezentat de totalitatea raporturilor juridice la care se referă norma conflictuală. 
El determină câmpul de aplicare în spaţiu al unei legi. 


B. Legătura normei conflictuale 


Este acea parte a normei ce indică legea aplicabilă raportului juridic în cauză. Legătura 
normei conflictuale se concretizează în punctul de legătură. Acesta este elementul prin care se 
stabileşte relaţia între un raport juridic şi o lege. 


C. Principalele puncte de legătură”? 


- cetăţenia“ constituie punctul de legătură în materia statutului personal (starea civilă, capacitatea 
şi relaţiile de familie), a succesiunii mobiliare şi a jurisdicției competente, în unele cazuri. De exemplu, 
potrivit art. 11 din Legea nr. 105/1992 starea, capacitatea şi relațiile de familie ale persoanei fizice sunt 
cármuite de legea sa națională, cu excepția cazului când prin dispoziții speciale se prevede altfel, iar 
conform art. 12 alin. 1 legea naţională este legea statului a cărui cetățenie o are persoana în cauză. De 
asemenea, art. 66 lit. a) statuează că moştenirea mobilelor este supusă, oriunde s-ar afla acestea, legii 
naționale pe care persoana decedată o avea la data morții. 

— domiciliul sau, în subsidiar, reşedinţa”. este punct de legătură pentru unele raporturi 
Juridice referitoare la starea şi capacitatea persoanelor (în subsidiar faţă de cetățenie), 
referitoare la condiţiile de fond ale actelor juridice (când debitorul prestatiei caracteristice este 
persoană fizică) la condiţiile de fond ale contractului de vânzare mobiliará (în lipsa unei legi 
alese de părți) şi la jurisdicția competentă, în unele cazuri. Conform art. 12 alin. 4 din Legea 
nr. 105/1992, dacă o persoană nu are nici o cetățenie, se aplică legea domiciliului sau, în lipsă, 
legea reşedinţei. Conform art. 149 pct. 1 şi 3, instanţele judecătoreşti române sunt competente 
dacă pârâtul sau unul dintre páráti are domiciliul, reşedinţa sau fondul de comerț în România 
şi dacă reclamantul din cererea de pensie de întreţinere are domiciliul în România. 

— sediul social” este punct de legătură pentru raporturile juridice la care ia parte 
persoana juridică (pentru statutul organic al persoanei juridice, condițiile de fond ale actelor 
juridice atunci când debitorul prestatiei caracteristice este o persoană juridică ş.a.). Potrivit 
art. 40 din Legea nr. 105/1992, persoana juridică are naționalitatea statului pe al cărui teritoriu 
şi-a stabilit, potrivit actului constitutiv, sediul social. Dacă există sedii în mai multe state, 
determinant pentru a identifica naționalitatea persoanei juridice este sediul real. „Sediul real” 
este locul unde se află centrul principal de conducere şi de gestiune a activităţii statutare, chiar 
dacă hotărârile organului respectiv sunt adoptate potrivit directivelor transmise de acționari 
sau asociaţi din alte state”. 


77 T, R. Popescu, Drept international privat..., p. 22. 

78 I, P, Filipescu, A.I. Filipescu, p. 37 si D. Al. Sitaru, Drept internațional privat...,p. 27. 

7 Pentru o clasificare a punctelor de legătură, a se vedea S. Deleanu, op. cit., p. 63-67. 

% Sistemul de drept la care trimite cetăţenia ca punct de legătură, se numeşte lex patriae. 

81 Sistemul de drept la care trimite acest punct de legătură, se numeşte lex domicilii. 

% Sistemul de drept aplicabil ca urmare a trimiterii făcute de acest punct de legătură, este denumit lex societatis. 
5 A se vedea si D.-Al. Sitaru, Aspecte privind regimul juridic al reprezentantelor societăţilor comerciale străine 
în România, în PR, 2006, In Honorem Corneliu Bîrsan, Liviu Pop, Culegere de studii, p. 529-541. 

— locul situării bunului este punct de legătură în raporturile juridice care privesc 
moştenirea imobilelor“, regimul juridic al mobilelor şi imobilelor privite ut singuli şi pentru 
jurisdicția competentă în unele cazuri. Art. 49 din Legea nr. 105/1992 stabileşte că posesia, 
dreptul de proprietate şi, celelalte drepturi reale asupra bunurilor, inclusiv cele de garanții 
reale sunt cârmuite de legea locului unde acestea sunt situate, afară numai dacă prin dispoziții 
speciale se prevede altfel. 

Cu referire la domeniul succesoral, reglementarea actuală „reia parțial concepția 
tradițională şi practica instanţelor în sensul cărora mobilia sequuntur personam şi lex rei sitae, 
immobilia vero territorium. Dar, cât priveşte succesiunea mobiliară, regula este fondată pe 
existenţa fictivă a bunurilor mobile la domiciliul lui de cuius; şi regula se aplică, chiar contrar 
situaţiei reale a bunurilor mobile”. 

— locul încheierii contractului“ pentru condiţiile de fond ale contractelor (în subsidiar 
față de legea cu care contractul prezintă legăturile cele mai strânse) şi, în unele cazuri, pentru 
jurisdicție. Conform art. 151 pct. 1 instanţele române sunt competente să judece procesele 
privind raporturile de drept internaţional privat referitor la acte de stare civilă întocmite în 
România şi care se referă la persoane domiciliate în România, cetăţeni români sau străini fără 
cetăţenie. 

— locul executării contractului“ pentru modul de executare a contractului. Conform 
dispozițiilor art. 80 pct. a legea aplicabilă fondului contractului potrivit art. 73-79, se aplică 
executării obligaţiilor izvorâte din contract. 

— locul întocmirii actului juridic“ pentru forma actului, în sensul de instrumentum. 
Actul juridic este valabil din punct de vedere al formei, dacă îndeplineşte condițiile prevăzute 
de legea locului unde a fost întocmit (art. 71 pct. a din Legea nr. 105/1992). 

— locul producerii faptului juridic ilicit“ pentru raporturile juridice generate de acesta. 
Legea statului unde are loc un fapt juridic stabileşte dacă acesta constituie un act ilicit şi îl 
cârmuieşte îndeosebi în ce priveşte: capacitatea delictuală, condițiile şi întinderea răspunderii, 
cauzele de limitare sau de exonerare de răspundere şi de împărțire a răspunderii între autor şi 
victimă, răspunderea comitentului pentru fapta prepusului, natura daunelor care pot da loc 
reparatiei, modalităţile şi întinderea reparatiei, transmisibilitatea dreptului în reparaţie şi 
persoanele indreptátite să obţină reparația pentru prejudiciul suferit. 

— locul producerii prejudiciului”, doar dacă rezultatul págubitor se produce în alt stat 
decât cel în care a fost comis delictul (art. 108 din Legea nr. 105/1992). 

— fondul de comerţ, pentru condiţiile de fond ale actului juridic, când debitorul 
prestatiel caracteristice este un comerciant. Potrivit art. 77, coroborat cu art. 73 din Legea nr. 
105/1992, în lipsa unei legi alese de părți pentru a cármui contractul, acesta este supus legii 
statului cu care are cele mai strânse legături. Se consideră că există atare legături cu legea 
statului în care debitorul prestatiei caracteristice are, la data încheierii contractului, domiciliul, 
reşedinţa, fondul de comerţ sau sediul social. 

— pavilionul navei sau aeronavei”! pentru raporturile juridice încheiate cu privire la 


% A se vedea D.A. Popescu, Lex rei sitae sau unitatea devoluțiunii şi transmisiunii succesorale? (I), în SUBB, 
nr.2-4/2002, p. 55-83. 

% I, Deleanu, Ficfiunile juridice, Editura All Beck, Bucureşti, 2005, p. 64. 

% Sistemul de drept desemnat poartă denumirea lex loci contractus. 

87 Regula prin care se exprimă această legătură este lex loci executionis sau lex loci solutionis, dacă se face o 
plată. 

38 Acest punct de legătură trimite la sistemul de drept numit locus regit actum. 

5 Sistemul de drept aplicabil prin efectul acestui punct de legătură este lex loci delicti commissi. 

% Adagiul care exprimă regula aplicabilă ca urmare a desemnării sistemului de drept este lex loci laesionis. 

91 S-a apreciat cu privire la acest punct de legătură că îndeplineşte, în privința navelor şi aeronavelor, 
aproximativ aceeaşi funcţie ca şi cetăţenia sau domiciliul în privinţa persoanelor fizice (a se vedea T. R. 
Popescu, Drept internaţional privat..., p. 25). 

mijloacele de transport respective, în unele cazuri. Potrivit art. 55 lit. a din Legea nr. 
105/1992, constituirea, transmiterea sau stingerea drepturilor reale asupra unui mijloc de 
transport sunt supuse legii pavilionului pe care-l arborează nava sau aeronava. 

— autoritatea care examinează validitatea actului juridic” pentru condiţiile de formă 
ale actului juridic, în anumite cazuri. Actul juridic este valabil din punct de vedere al formei — 
precizează art. 71 lit. c din Legea nr. 105/1992 — dacă îndeplineşte condiţiile prevăzute de 
legea aplicabilă potrivit dreptului internaţional privat al autorităţii care examinează validitatea 
actului juridic. 

— instanţa sesizată”? este punct de legătură” pentru probleme de procedură. Art. 159 
din Legea nr. 105/1992 statuează: „În procesele privind raporturile de drept internaţional 
privat instanțele române aplică legea procedurală română, dacă nu s-a dispus altfel în mod 
expres. Legea română stabileşte şi dacă o anumită problemă este de drept procedural sau de 
drept material”. 

— voinţa părților” pentru condiţiile de fond ale actelor juridice în general si ale unor 
contracte speciale. Conform art. 73 din Legea nr. 105/1992 contractul este supus legii alese 
prin consens de părți. 


Secţiunea a 4-a 


IZVOARELE DREPTULUI INTERNAȚIONAL PRIVAT AL ROMÂNIEI 


In dreptul international privat al României coexistă două categorii de izvoare: interne 
şi internaționale. 


1. Izvoarele interne 


În ce priveşte izvoarele interne, distingem între izvoarele materiale ale dreptului în general 
şi ale dreptului internaţional privat în special, determinate de condițiile materiale de existență 
sociale şi izvoarele formale, reprezentând formele specifice în care se exprimă normele 
dreptului internaţional privat. Numai aspectul din urmă ne interesează în acest curs. 


A. Legile în sens restrâns’? 

Constituţia României (1991) reglementează principiile fundamentale ale politicii 
internaționale a statului român şi cuprinde norme care interesează dreptul internaţional 
privat”. 

Legile ordinare, care sunt legi adoptate de Parlamentul României şi promulgate de 
preşedintele României. Cu excepţia Legii nr. 105/1992 celelalte legi interesează alte materii, 
dar conţin şi norme de drept internațional privat. 

— Legea nr. 105/1992 cu privire la reglementarea raporturilor de drept internațional 
privat (M. Of. nr. 241/1.10.1992); 


32 Regula este auctor regit actum. 

% Sistemul de drept astfel determinat se numeşte lex fori, adică legea forului. 

% A se vedea Ş.A. Stănescu, Considerații privind alegerea forului în comerțul internațional, în RRDP, 
nr.3/2007. 

% Acest punct de legătură atrage aplicarea sistemului de drept denumit lex voluntatis. 

% Termenul „lege” are şi un sens larg, care desemnează orice act normativ: lege, Decret-lege, Hotărâre a 
Guvernului ş.a. 

7 De exemplu, art. 5 din Constituţie (Cetăţenia), art. 7 (Românii din străinătate), art. 17 (Cetăţenii români în 
străinătate), art. 18 (Cetăţenii străini şi apatrizi), art. 25 (Libera circulaţie), art. 44 (Protecţia proprietăţii private), 
art. 53 (Restrângerea exerciţiului unor drepturi şi libertăţi), art. 135 (Economia), art. 136 (Proprietatea). 

— Codul civil (art. 885, art.1773, art.1789); 

— Codul de procedură civilă (Cartea IV, capitolul X privind arbitrajul internațional şi 
capitolul XI privind recunoaşterea şi executarea hotărârilor arbitrale străine); 

— Codul de procedură penală (art. 522 care se referă la executarea dispoziţiilor civile 
din hotărârile penale străine); 

- Codul aerian (O.G. nr.29/1997 privind Codul aerian, modificată prin Legea 
nr.130/2000 şi prin Legea nr.399/2005). 

- Legea nr. 31/1990 privind societățile comerciale (republicată); 

— Legea nr. 15/1990 privind reorganizarea unităților comerciale de stat în regii 
autonome şi societăți comerciale; 

— Legea nr. 26/1990 privind registrul comerțului, cu modificările şi completările 
ulterioare; 

— Legea nr. 18/1991 privind fondul funciar cu modificările şi completările ulterioare 
(republicată) 

— Legea nr. 21/1991 privind cetăţenia română, cu modificările ulterioare (republicată); 

— Legea nr. 84/1992 privind regimul zonelor libere în România (republicată); 

— Legea nr. 126/1995 privind regimul materiilor explozive, modificată succesiv; 

— Legea nr. 119/1996 cu privire la actele de stare civilă, modificată; 


B. Hotărârile Guvernului şi Ordonantele Guvernului 


— H.G. nr. 518/1995 privind unele drepturi şi obligaţii ale personalului român trimis în 
străinătate pentru îndeplinirea unor misiuni cu caracter temporar, modificată; 

— H.G. nr. 288/1993 privind şcolarizarea în România a cetățenilor din alte ţări, 
modificată; 

— O.G. nr. 194/1992 privind regimul străinilor în România, aprobată cu modificări prin 
Legea nr.357/2003 şi modificată succesiv; 

- O.G. nr.41/2003 privind dobândirea şi schimbarea numelui pe cale administrativă, 
succesiv modificată. 


2. Izvoare internaţionale 


ERIE a 98 
A. Conventiile internationale 


Din aceastá categorie fac parte conventiile internationale bilaterale sau multilaterale 
prin care se reglementeazá probleme de drept international privat si la care tara noastrá este 
parte. În sens larg, referindu-ne la convenţii internationale, vom avea în vedere tratatele, 
protocoalele, pactele şi acordurile internaționale care includ norme de drept internaţional 
privat”. 

S-a arătat în literatura de specialitate!% că, din punct de vedere al dreptului 
internațional privat, aceste izvoare se clasifică în două categorii: convenţii care conţin norme 
conflictuale şi tratate care conțin norme materiale uniforme. 


a) Convenții internationale care conţin norme conflictuale. Această categorie 


% Cu privire la rolul tratatelor internationale, a se vedea P. Mayer, Droit international privé, 6° edition, 
Montchrestien, Paris, 1998, p. 19. 

% Pentru definirea fiecărei categorii, a se vedea B.M.C. Predescu, Drept international privat..., p. 115. 

19 D Al. Sitaru, Drept international privat..., p. 63-67. 

cunoaşte două sudiviziuni: convenţii care conţin exclusiv norme conflictuale şi convenţii care 
conţin numai în secundar norme conflictuale, întrucât includ, în principal, norme materiale, în 
respectivul domeniu de reglementare! 

Retinem, dintre convențiile semnificative, care conțin exclusiv norme conflictuale, 
Convenţia care reglementează conflictul de lege în materie de căsătorie şi Convenţia care 
reglementează conflictul de lege în materie de despártenie şi separatiune de corp, ratificată de 
România prin Decretul-Lege nr. 873/1994; Convenţia cu privire la conflictele de legi relative 
la efectele căsătoriei asupra drepturilor şi datoriilor soțiilor în raporturile lor personale şi 
asupra averilor soțiilor, ratificată de România prin Decretul-Lege nr. 1007/28 februarie 
¡Ene! 

Din cea de-a doua subcategorie, mentionám Conventia Natiunilor Unite asupra 
contractelor de vánzare internationalá de márfuri (Viena, 1980), la care tara noastrá a aderat 
prin Legea nr.24/1991. 


b) Conventii internaţionale care conțin norme materiale uniforme. Această categorie 
este obiect al controverselor doctrinare. Împărtăşim opinia*” potrivit căreia normele uniforme 
cuprinse în aceste tratate nu aparțin, în principiu, dreptului international privat, ci ramurilor de 
drept de care sunt legate prin conţinutul lor (drept civil, dreptul familiei, dreptul muncii ş.a.). 
Prin excepţie, pot constitui izvoare ale dreptului internațional privat convențiile internaţionale 
care reglementează instituţii juridice cum sunt procesul civil internaţional sau condiţia juridică 
a străinului sau a cetățeanului român în dreptul internațional privat. 

Enumerăm, cu titlu exemplificativ, câteva asemenea convenţii: Convenţia pentru 
apărarea drepturilor omului şi a libertăţilor fundamentale şi protocoalele adiționale la această 
convenție (semnată la Roma în 1950, ratificată de România prin Legea nr.30/1994); 
Convenţia de la Haga din 1 martie 1954 privind procedura civilă, ratificată de România prin 
Decretul nr. 81/1971; Convenţia Europeană în domeniul informării asupra dreptului străin, 
semnată la Londra la 7 iunie 1968 şi Protocolul adițional la această convenție semnat la 
Strasbourg la 15 martie 1978, la care România a aderat în 1991; Convenţia Europeană în 
materia adoptiei de copii, încheiată la Strasbourg la 24 aprilie 1967, la care România a aderat 
în 1993; Convenţia cu privire la drepturile copilului (Legea nr.18/1990 pentru ratificare); 
Acordul european privind persoanele participante la proceduri în față Curţii Europene a 
Drepturilor Omului, adoptată la Strasbourg în 1996 (ratificat de România prin Legea 
nr.33/1999); Convenţia cu privire la suprimarea cerintei supralegalizării actelor oficiale 
străine, adoptată la Haga în 1961 (România a aderat la convenţie prin O.G. nr.066/1999, 
aprobată prin Legea nr.52/2000). 


B. Cutuma internaţională şi uzantele internationale 


În literatura de specialitate română se face diferență între cutuma internaţională şi 
uzanta internaţională. Cutuma!“ este o „regulă de conduită stabilită în practica vieţii sociale 
şi respectată un timp îndelungat în virtutea deprinderii, ca o normă socotită obligatorie”*”. 
Spre deosebire de cutumă, arată acelaşi autor, care reuneşte cumulativ două elemente — cel 
obiectiv (conduita ca deprindere) şi cel subiectiv (convingerea că respectiva conduită este 


% Ibidem, p. 63. 

% M. Of. nr. 261/1912. 

% D.Al. Sitaru, op. cit., p. 64. 

% Unii autori consideră că originea cutumei este „populară” atunci când rezultă din practica îndelungată a 
maselor de indivizi şi „savantă” când este vorba despre reguli folosite în mod constant de jurişti (a se vedea M. 
Fontaine, R. Cavalerie, D. Fouilhé, Droit, Collection Tertiaire, BTS 1, Paris, 1990, p. 29). 

% IP, Filipescu, A.I. Filipescu, Tratat de drept internațional privat..., p. 59. 

obligatorie) — uzanta internaţională!“ presupune doar elementul obiectiv. Cutuma 
internațională şi uzanta internațională interesează dreptul international privat în măsura în care 
completează sau interpretează normele juridice de drept internaţional privat, constituind 
izvoare distincte în această situație”. 


Secţiunea a 5-a 


RETRIMITEREA 


1. Generalităţi 


Normele conflictuale au caracter național întrucât sunt creația legiuitorului sau 
jurisprudenţei fiecărui stat în parte. Din particularitátile fiecărui sistem national de drept 
internațional privat decurge consecinţa diversităţii normelor conflictuale care pot da naştere la 
două tipuri de conflicte ale normelor conflictuale ®®. 

a. Conflictul pozitiv. Într-o situaţie juridică dată, fiecare dintre normele conflictuale în 
prezenţă atribuie competenţa propriei legi interne. Cu titlu de exemplu, un cetățean german cu 
ultimul domiciliu în Franța moare în această țară lăsând o avere mobiliará. Se pune problema 
cărei legi va fi supusă succesiunea: legii germane, ca lege naţională a defunctului sau legii 
franceze, ca lege a statului pe al cărui teritoriu a avut ultimul domiciliu? Norma conflictuală 
germană atribuie competenţa legii naţionale a defunctului, deci legii germane ce 
reglementează materia succesiunilor. Dimpotrivă, dacă se va ivi în fața unui tribunal francez, 
acesta va face aplicarea legii interne întrucât norma conflictuală franceză supune succesiunea 
mobiliară legii ultimului domiciliu al defunctului. 

Conflictul pozitiv exclude retrimiterea. 

b. Conflictul negativ. Fiecare dintre normele conflictuale naţionale se declară 
necompetentă în reglementarea unui raport juridic cu element de extraneitate şi trimite la 
sistemul de drept al celuilalt stat ori la dreptul unui stat tert. Această situație dă naştere 
retrimiterii. Astfel, statutul personal al unui englez domiciliat în Franţa este supus legii sale 
naționale, adică dreptului englez. Norma conflictuală engleză desemnează, ca lege competentă 
în materie, legea franceză ca lege a domiciliului. Dacă litigiul apare în faţa judecătorului 
francez, acesta va urma propria normă conflictuală care îl trimite la dreptul englez, care la 
rândul său retrimite la dreptul francez. Spunem că dreptul forului admite retrimiterea 
conținută în norma conflictuală străină. 

Conflictul negativ este prima condiţie a existenţei retrimiterii'%, A doua condiţie este 
ca dreptul forului să admită retrimiterea, adică să trimită la întregul sistem de drept străin, 


inclusiv la normele sale conflictuale (nu doar la normele materiale ale dreptului străin)”. 


% Asupra uzanțelor internationale ca izvoare ale dreptului international privat, a se vedea S. Deleanu, Drept 
internaţional privat..., p. 46-48. 

% Pentru paralela între uzantele normative şi uzantele convenţionale, M.N. Costin, S.I. Deleanu, Dreptul 
comerțului internaţional, I, Partea generală, Editura Lumina Lex, Bucureşti, 1997, p. 97-105. 

% Ideea de a prezenta comparativ conflictul pozitiv şi conflictul negativ al normelor conflictuale se datorează lui 
Anzilotti (a se vedea Studi critici di diritto internazionale privato, 988, p. 241 şi urm.). 

% Pentru definirea retrimiterii făcându-se apel la noţiunea de conflict negativ de legi, a se vedea F.-X. Moriste, 
Le renvoi de proximité, ín RD, p. 1726. 

19 A se vedea D.Al. Sitaru, Drept international privat..., p. 85-86. 

2. Definirea noţiunii 


Retrimiterea este acea instituţie a dreptului internațional privat, provocată de conflictul 
negativ dintre normele conflictuale în coliziune cu privire la un raport juridic cu element de 
extraneitate, în sensul că fiecare normă conflictuală conferă celeilalte competenţa de a cârmui 
raportul juridic respectiv!!!. În doctrina franceză s-a afirmat că „marea problemă a 
momentului nu este aceea de a şti dacă retrimiterea trebuie admisă, ci de a şti când trebuie 
admisă”, 

Termenul retrimitere a fost folosit pentru prima dată într-un proces celebru în Franța — 
„Cazul Forgo”. Ulterior a fost utilizat chiar şi pentru ipoteza în care lex tari nu trimite înapoi, 
deci nu retrimite, ci trimite mai departe, la legea unei alte țări. De exemplu, un cetățean danez 
are domiciliul în tara noastră. Art. 11 din Legea nr. 105/1992 (norma conflictuală română) 
prevede că statutul personal al acestuia este cârmuit de legea daneză ca lege naţională. În 
acelaşi timp norma conflictuală daneză stabileşte că lex personalis este lex domicilii, deci 
statutul personal al cetățeanului danez domiciliat în străinătate este cârmuit de legea română, 
ca lege a domiciliului. Se pune întrebarea de care lege ascultă judecătorul român: de legea 
română care îi ordonă să aplice legea daneză sau, dimpotrivă, pentru că legea română îi 
ordonă să aplice legea daneză va asculta de aceasta din urmă lege şi va aplica legea română. 

Retrimiterea presupune atitudini diferite din partea normelor conflictuale în prezență: 
una se declară pentru aplicarea legii naţionale, iar cealaltă pentru aplicarea legii domiciliului. 

Când judecătorului i se indică să aplice legea străină, această indicație poate fi 
înțeleasă în două feluri: 

1) în sensul de a aplica dreptul material intern al țării străine şi fără a se tine seama de 
normele de drept internațional privat al sistemului de drept respectiv; 

2) în sensul de a considera legea străină în ansamblul său de drept cuprinzând inclusiv 
normele conflictuale. 

Dacă aceste norme retrimit la legea forului, trebuie să se aplice această din urmă lege. 
În această situaţie se acceptă retrimiterea şi deci se va aplica legea forului. Atunci când 
trimiterea se face la întregul sistem de drept străin, ea poate da naştere la retrimitere, pe când 
dacă se face numai la dreptul substanțial străin, retrimiterea este exclusă. Retrimiterea este un 
mijloc de tehnică juridică menit să justifice aplicarea legii forului în locul legii străine. 

Prezentăm în continuare speța Forgo, reprezentativă în materia retrimiterii. Un copil 
bavarez din afara căsătoriei, Forgo, născut în Bavaria, trăieşte în Franţa de la vârsta de 5 ani. 
El moare la Pau la vârsta de 68 de ani, lăsând o importantă succesiune mobiliară pentru care 
nu a întocmit testament. Rudele colaterale după mamá au introdus petiție de ereditate în fața 
instanţei franceze. După legea franceză dezbaterea succesiunii se făcea după normele de drept 
de la ultimul domiciliu al defunctului. Domiciliul legal sau de drept al lui de cujus rămânea în 
Bavaria, pentru că în Franţa nu a întocmit formalitátile pentru stabilirea unui domiciliu legal. 
Legea franceză a trimis aşadar la legea bavareză. Potrivit acesteia din urmă succesorilor 
colaterali după mamă le revenea o parte din moştenire. Petitia de ereditate a fost admisă de 
Curtea de la Bordeaux, dar în recursul statului francez — reprezentat de Administrația 
domeniilor — s-a constatat că norma conflictuală bavareză supune succesiunea mobiliará 
domiciliului de fapt, retrimiţând la legea franceză. Curtea de Casaţie franceză a acceptat 
retrimiterea şi a aplicat legea materială franceză după care succesiunea era considerată 
vacantă şi, în consecință, a fost atribuită statului francez!*”. 


"1 Cu privire la particularitátile mecanismului retrimiterii, a se vedea S. Deleanu, op. cit., p. 135-141. 

112 E. Agostini, Renvoyer, choisir, qualifier, în RD, 1998, p. 406 şi urm. 

113 Cour de Cassation française, 1'* chambre civile, 24 iunie 1878, în B. Ancel, Y. Lequette, Grands arrêts de la 
jurisprudence francaise de droit international privé..., p. 53-60. Într-un studiu din 1891 (Gesetzeskollisionem, 
Ein Beitrag zur Lehre des internationalem Privatrechts, p. 10) Kahn punea problema retrimiterii plecánd de la o 
hotărâre a unui tribunal german din 16 octombrie 1895, relativ apropiată de speța Forgo. Este vorba despre 

3. Formele retrimiterii 


Retrimiterea este de două feluri: 

a) retrimiterea de gradul I (retrimiterea simplă sau trimiterea înapoi) există atunci când 
norma conflictuală a forului desemnează drept competent dreptul străin a cărui normă 
conflictuală, la rândul său, atribuie competenţa dreptului forului; 

b) retrimiterea de gradul II (retrimiterea complexă sau dubla retrimitere) există când 
norma conflictuală străină aplicabilă în virtutea normei conflictuale a forului atribuie 


competenţa dreptului unui stat terţ!1*. 


4. Retrimiterea în dreptul internaţional privat român 


A. Retrimiterea de gradul I 


Regula admiterii retrimiterii de gradul I este consacrată în art. 4 alin. 1 din Legea nr. 
105/1992: dacă legea străină, determinată potrivit normelor conflictuale române, retrimite la 
dreptul nostru se aplică legea română, afară de cazul în care se prevede în mod expres altfel. 

În urma retrimiterii simple se va aplica legea materială română, dar ca urmare a 
acceptării retrimiterii de către dreptul român şi nu în baza voinţei exprimate în legea străină. 
S-a arătat!” că retrimiterea este admisă si în litigiile de dreptul comerţului international. 

Argumentarea tezei: 

— retrimiterea de gradul I se raportează la dreptul străin ca sistem unitar de drept care 
include şi normele conflictuale. Motivul de ordin practic ar consta în aceea că retrimiterea 
funcționează aproape întotdeauna în favoarea legii forului, aşa încât tara instanţei sesizate nu 
are decât de câştigat. Din punct de vedere teoretic există o strânsă legătură între legea 
materială străină şi norma conflictuală străină (care s-ar nesocoti dacă trimiterea s-ar înţelege 
ca fiind făcută numai la legea materială). 

— trimiterea făcută de norma conflictuală a forului nu obligă în nici un fel legea străină 
să se aplice: dacă dreptul străin refuză competenţa şi retrimite prin propria normă conflictuală 
la dreptul forului această retrimitere trebuie acceptată. Altfel, ar însemna că se admite 
aplicarea legii străine într-o materie în care ea însăşi se declară necompetentă; 

— retrimiterea simplă asigură executarea hotărârilor judecătoreşti. S-a spus că doar 
acceptându-se retrimiterea se poate da eficiență hotărârilor judecătoreşti, cu argumentul că 
dintre toate ţările în care s-ar putea invoca efectele hotărârii cea mai mare probabilitate există 
pentru tara cu a cărei lege raportul juridic respectiv are legătură prin elementul său străin "6; 

— retrimiterea de gradul I este un mijloc de coordonare a sistemelor de drept în 
prezenţă: se respectă ambele sisteme de drept în sensul că normele conflictuale ale ambelor 
state sunt deopotrivă aplicate. 

Exceptiile de la regula aplicării retrimiterii de gradul I. Legea nr. 105/1992 reglementează 


succesiunea unui cetățean din Wurtemberg, domiciliat în Marele Ducat de Sade. După legea Ducatului ca lege a 
forului, succesiunea era supusă legii naţionale, iar după legea din Wurtemberg, legii domiciliului. Curtea de Apel 
din Karlsruhe a aplicat legea Ducatului Bade, motivând că „dreptul din Wurtemberg retrimite judecătorul la 
dreptul Ducatului Bade”, a respins revizuirea hotărârii întrucât dreptul din Wurtemberg a atribuit competenţa 
unui drept străin, întocmai ca şi când dispoziţiile străine s-ar fi integrat în dreptul wurtemburghez. 

114 S-a arătat în literatura de specialitate franceză că termenul de „retrimitere” — renvoi nu este satisfăcător. 
Cuvântul „retrimitere” evocă un retur la expeditor, ceea ce nu este cazul la dubla retrimitere. Este preferabilă, s-a 
spus, terminologia anglo-saxonă, care vorbeşte de „remisiune” — remission — pentru retrimiterea simplă şi 
“transmisiune” transmission — pentru dubla retrimitere. 

115 A se vedea, pentru detalii, D.Al. Sitaru, Drept international privat..., p. 87. 

115 A se vedea T. R. Popescu, op. cit., p. 76. 

cazurile în care, prin excepție, nu este admisă retrimiterea de gradul I. 

O asemenea excepție există în materie contractuală, unde funcționează principiul lex 
voluntatis. Conform art. 73 din Legea nr. 105/1992 contractul este supus legii alese prin 
consens de părți. Potrivit art. 85 legea străină aplicabilă contractului, în temeiul prezentului 
capitol, cuprinde dispoziţiile sale. de drept material, în afară de normele ei conflictuale. Art. 
85 se aplică condiţiilor de fond, de formă şi de publicitate ale contractului, precum şi tipurilor 
speciale de contracte (vânzare-cumpărare, intermediere ş.a.). 

S-a arătat că există o puternică prezumție că părțile, optând pentru o lege străină 
aplicabilă contractului, au dorit să li se aplice dreptul material străin, iar nu şi normele 
conflictuale ale acestuia, care le-ar putea supune riscului de trimitere la dreptul altui stat!"”. În 
lipsa alegerii unei legi care să guverneze contractul, atunci când legea aplicabilă se determină 
printr-o localizare obiectivă a contractului (art. 77 şi următoarele din Legea nr. 105/1992) — 
arată în continuare acelaşi autor — retrimiterea este înlăturată întrucât este incompatibilă cu 
art. 77, conform căruia contractul este supus legii statului cu care prezintă legăturile cele mai 
strânse. 

În mod asemănător, dreptul francez recunoaşte, aşa cum vom arăta în cele ce urmează, 
retrimiterea de gradul I. Soluţia a fost încă o dată afirmată, restrictiv şi în termeni fermi, de 
dată relativ recentă, în materia succesiunii imobiliare. Menţionăm speța în rezumat: 
moştenirea unui cetățean francez a fost deschisă, potrivit regulii ultimului domiciliu, în 
Franţa. Cei trei moştenitori erau doi copii şi a doua soţie, cetățean american. La cererea 
acesteia din urmă, Curtea de Apel a dispus demararea operațiunilor de inventariere şi partaj 
succesoral, însărcinând un notar să întocmească un plan de Impártealá, care să aibă în vedere 
toate mobilele şi imobilele defunctului, situate atât în Franţa, cât şi în străinătate. Curtea de 
Casaţie franceză !1€ a cenzurat hotărârea, întrucât, statuând astfel, fără a aplica, la nevoie din 
oficiu, norma conflictuală care dă competenţă legii străine a legii locului situării imobilelor şi 
fără a cerceta dacă această lege străină nu retrimite la legea franceză, ca lege a ultimului 
domiciliu al defunctului, Curtea de Apel a încălcat dispoziţiile art.3 din Codul civil francez 1%. 

Nu putem omite a preciza că, în mod izolat, instanțele franceze au acceptat şi 


retrimiterea de gradul 111”, 


117 A se vedea D.A]. Sitaru, op. cit., p. 89. 


18 Cour de Cassation française, Civ, 1", 20.06.2006, nr.05-14.281, citată după P. Courbe, F. Jault-Seseke, Droit 
international privé, janvier 2006-février 2007), Panorama jurisprudence, ín RD, 2007, p. 1751 si urm. 

119 A se vedea art.3, ín Code civil, Dalloz, Paris, 1999, p. 8. 

12 Spre exemplu, în speța Moussard (Civ, 1", 21.03.2000, în RD, 2000, Jurisprudence, p. 539). 

Capitolul II 
NORME CONFLICTUALE ÎN DIFERITE MATERII 


Secţiunea 1 


STATUTUL PERSOANEI FIZICE 


1. Generalităţi 


Statutele personale sunt legate de legislația locului de origine sau al domiciliului unei 
persoane. Statutul personal (în sens obiectiv) are o „putere” extrateritorială; el urmează persoana 
şi guvernează statutul său personal (în sens subiectiv)”. 

Sub rezerva diferenţelor, uneori importante, în definiția domiciliului, se poate spune că 
sistemele sunt divizate între tendințele criteriului cetăţeniei şi acelea care preferă domiciliul ca 
punct de legătură. Ţările anglo-saxone (în particular Anglia, Irlanda, S.U.A. şi Canada) sunt 
favorabile domiciliului; la fel Norvegia şi Danemarca şi, într-o manieră foarte netă după 1987, 
Elveţia. 

Chiar dacă celelalte țări europene dau prioritate legăturii de cetăţenie, se poate vorbi de o 
criză a acestui principiu, criză care tine în numeroase cazuri de dubla cetăţenie, cazurile de 
cetăţenie diferită între soți sau între părinți şi copii; de asemenea, de rolul redus al cetățeniei într-o 
lume în mişcare, aşa cum o demonstrează evoluţia actuală a Europei, mai ales în cadrul C.E.E. 

Contrar regulii conform căreia definirea punctului de legătură este, în general, dat de legea 
forului, determinarea cetăţeniei este guvernată de dreptul statului al cărui cetățean este în cauzá!”, 

Această absenţă de coordonare între legile asupra cetăţeniei conduce la conflicte pozitive 
şi, uneori, la conflicte negative. 

Conflictul pozitiv este dat de cumulul de cetăţenii”. Cumulul de cetăţenii este 
reglementat în diverse moduri în planul conflictelor de legi. Astfel, se poate prefera: 

— cetăţenia cea mai veche; 

— cetăţenia primită ultima dată; 

— să se aplice cumulativ drepturile nationale în cauză, ceea ce conduce la reținerea în fapt 
a legii naţionale celei mai restrictive; 

— să se dea preferință acelei cetățenii care coincide cu forul; este vorba de soluția 
clasică"; 

— să se aleagă cetățenia numită efectivă; este aceea a statului cu care persoana are relațiile 


121 Sinteza diverselor teorii dezvoltate în materie este opera lui Balde (1327-1400), Salicet (mort în 1400), Rochus 


Curtis (mort în 1495) şi mai ales a lui Bartole de Saxoferrato (1314-1357). Metoda lor de lucru este analitică şi 
cazuistică, fără dogmatism. Bartole opune statutele care dispun relativ la persoane celor care dispun relativ la lucruri. 
Primele nu se adresează decât subiectelor dar li se aplică acestora oriunde s-ar afla; ele sunt extrateritoriale. 
Neaplicându-se decât lucrurilor situate pe teritoriul care delimitează aria lor, secundele sunt teritoriale (Fr. Knoepfler, 
Ph. Schweizer, op. cit., p. 28). 

122 Cu privire la reglementarea cetățeniei în legea fundamentală română, a se vedea Şt. Deaconu, Cetățenia în dreptul 
românesc, în I. Muraru, E. S. Tănăsescu, Gh. Iancu, Şt. Deaconu, M.H. Cuc, Cetățenia europeană, Editura All Beck, 
Bucureşti, 2003, p. 62-64. 

1 Acest cumul rezultă din faptul că anumite state fac să depindă cetățenia de jus sanguinis (sistemul Legii federale 
elveţiene asupra dobândirii sau pierderii cetăţeniei elveţiene, 1952), în timp ce altele aplică principiul jus soli (sistemul 
francez în special). 

124 EGBGB (1986) menţine acest sistem în art. 5 alin. 1 (a se vedea, H.J. Sonnenberger, Munchener Komentar zum 
Burgerlichen Gesetzbuch, Bund 7, Einfuhrungsgesetz zum Burgerlichen Gesetzbuche Internationales Privatrecht, C.H. 
Beck, München, 1990, p. 273-290) ca de altfel şi legea spaniolă în art. 9 alin. 2. 

cele mai strânse”. 

Conflictele negative. Acestea privesc apatrizii şi refugiații: 

— atunci când o persoană este apatridă, trebuie să se utilizeze un alt punct de legătură decât 
cetățenia; fie domiciliul, reşedinţa obişnuită sau forul (legătura cascadă); 

— atunci când o persoană este refugiată cetățenia sa nu mai îşi are sensul, motiv pentru 
care art. 12 al Convenţiei de la Geneva (1951/1967) substituie criteriului legii naționale, 
domiciliul. 


2. Statutul personal în LDIP 


A. Aplicarea legii naționale 


Legea privind reglementarea raporturilor de drept internațional privat român prin expresia 
„statutul persoanei fizice” are în vedere starea, capacitatea şi relaţiile de familie ale acesteia”. 
Astfel, art. 11 LDIP dispune că statutul personal este supus legii naţionale a persoanei fizice, lex 
patriae, afară dacă prin dispoziţii speciale nu se prevede altfel”. 

Legea naţională (lex patriae) este legea statului a cărei cetăţenie o are persoana respectivă 
(art. 12 alin. 1). Prin urmare, pentru cetățeanul român legea naţională este cea română. 

În literatura de specialitate!” s-au adus mai multe argumente în sprijinul aplicării legii 
naționale pentru materia la care ne referim, argumente pe care legiuitorul român le-a avut în 
vedere atunci când a adoptat această normă conflictuală. Cele mai importante dintre acestea 
sunt*?: 

— caracterul de stabilitate al cetăţeniei care se dobândeşte şi se pierde în condiții strict 
reglementate de lege 1%; 

— caracterul de certitudine al cetăţeniei care fiind o stare de drept ce poate fi dovedită cu 
documente oficiale, prezintă mai multă siguranță decât domiciliul care este o stare de fapt; 

— legile statului de cetăţenie asigură, în principiu, cea mai bună ocrotire a intereselor 
persoanelor fizice resortisante datorită faptului că acestea sunt cel mai bine adaptate la 
particularitátile persoanelor fizice nationale; 

— interesul statului de a asigura o cât mai largă şi complexă extindere a legilor sale asupra 


persoanelor fizice resortisante, oriunde s-ar afla acestea*”*, 


125 a x p EA s ege : 3 
Pentru argumente în favoarea cetăţeniei şi în favoarea domiciliului, a se vedea T. R. Popescu, Dreptul comerțului 


internațional. Tratat, Editura Didactică şi Pedagogică, Bucureşti, 1976, p. 108-109. 

'5 Pentru consideraţii privind statutul persoanei fizice, anterior apariției Legii nr. 105/1992, a se vedea I. Nestor, O. 
Căpăţână, Legea aplicabilă statutului personal al străinilor potrivit dreptului international privat român, în RRD, nr. 
9/1967, p. 33-42; I. Lipovanu, Probleme de drept international privat comparat în domeniul statutului persoanelor 
fizice, în SCJ, nr. 4/1973, p. 599-606. 

127 Codul belgian de drept international privat dispune, în mod asemănător, că starea şi capacitatea persoanei fizice sunt 
guvernate de dreptul statului a cărui cetăţenie o are persoana în cauză, cu excepția cazurilor în care se prevede expres 
altfel. Totuşi, capacitatea persoanei fizice este cármuitá de dreptul belgian dacă dreptul străin statuează astfel. Pentru o 
privire de ansamblu asupra Codului, a se vedea J.-Y. Carlier, Le Code belge de droit international privé, în RCDIP, 
nr.1/2005, p. 11-45. Codul belgian de drept international privat a intrat în vigoare la data de 1 octombrie 2004 şi poate 
fi consultat la adresa http://www.notaire.be/info/actes/100_code_dip.htm 

'% T. R. Popescu, Drept international privat, Editura Romfel, Bucureşti, 1994, p. 160-161; I. P. Filipescu, A.I. 
Filipescu, Drept international privat, Tratat, Editura Universul Juridic, Bucureşti, 2005, p. 281-282; D.Al. Sitaru, 
Drept internațional privat, Tratat, Editura Lumina Lex, Bucureşti, 2000, p. 164-165. 

' Doctrina franceză aduce aceleaşi argumente în favoarea legii nationale, ca principal factor de localizare în materia 
statutului personal (a se vedea J. Derrupé, Droit international privé, 11e édition, Dalloz, Paris, 1995, p. 100). 

130 În dreptul român este aplicabilă în această materie Legea cetăţeniei române, nr. 21/1991 (M. Of. nr. 44/1991), 
modificată. Privitor la cetăţenie, a se vedea si D.A. Popescu, M. Harosa, Drept internaţional privat. Tratat elementar, 
I, Editura Lumina Lex, Bucureşti, 1999, p. 35-59. 

131 În principiu, statele de emigrare adoptă norma conflictuală care are ca punct de legătură cetăţenia în timp ce statele 
de imigrare şi cele federale optează pentru legea domiciliului. În acest sens, România face parte, istoriceşte, din prima 
categorie în timp ce, de exemplu Elveţia, prin art. 33 din LDIP elveţiană, consacră preeminenta domiciliului asupra 
naționalități. Atunci când domiciliul cedează locul unui alt criteriu, acesta este acela al reşedinţei obişnuite care este 
un substitut al domiciliului. Cetăţenia nu intervine decât cu titlu subsidiar. 

Determinarea şi proba cetăţeniei se fac în conformitate cu legea statului a cărui cetăţenie 
se invocă (art. 12 alin. 1). Astfel, de exemplu, dacă o persoană invocă cetăţenia franceză în faţa 
instanţelor române într-o problemă de capacitate de exercițiu, determinarea cetăţeniei se face de 
către instanța română respectivă, potrivit legii franceze. 

Legea națională a cetățeanului român care, potrivit legii străine este considerat că are o 
altă cetăţenie, este legea română art. 12 alin. 2 din LDIP). Deci, legea română se aplică cetăţenilor 
români chiar dacă aceştia au dobândit şi o altă cetăţenie atâta timp cât ei nu şi-au pierdut cetăţenia 
română în conformitate cu dreptul román*??. 

În cazul în care o persoană are mai multe cetăţenii dintre care nici una nu este cea română, 
legea sa națională este legea statului unde îşi are domiciliul sau, în lipsă, reşedinţa (art. 12 alin. 3). 
O excepţie de la această regulă este cea cuprinsă în art. 28, în materia filiației copilului din afara 
căsătoriei. Conform textului, în cazul în care copilul, cetățean străin, are şi o altă cetăţenie străină, 
se aplică legea care îi este mai favorabilă. 


B. Aplicarea altei legi 


Aşa cum am arătat, starea şi capacitatea, precum şi relațiile de familie ale persoanei fizice 
sunt supuse legii naționale numai dacă prin dispoziţii speciale nu se prevede altfel. 

Art. 12 alin. 4 din LDIP reprezintă o asemenea dispoziție specială care statuează: „Dacă o 
persoană nu are nici o cetățenie, se aplică legea domiciliului sau, în lipsă, legea resedintei”. Prin 
urmare, lex domicilii şi, în lipsă, legea resedintei, au un caracter subsidiar în determinarea stării, 
capacității şi relațiilor de familie ale persoanei fizice față de lex patriae. 

Reamintim că legea națională şi legea domiciliului sau a reşedinței se subsumeazá noțiunii 
mai generale de lege personală, lex personalis, a persoanei fizice. 

Precizăm că normele conflictuale privind statutul persoanei fizice au un caracter imperativ 
în sensul că părțile nu pot deroga de la aceste norme prin acordul lor de voință. Mai mult, unii 
autori!“ consideră că norma conflictuală privind starea şi capacitatea cetățenilor români este de 
ordine publică în dreptul internațional privat român. 


C. Domeniul de aplicare al legii statutului persoanei fizice 


Legea privind statutul persoanei fizice cármuieste, în materia dreptului civil, următoarele 
instituţii juridice: 
a. Starea civilă a persoanei fizice***, şi anume ansamblul de elemente personale care 


izvorăsc din acte şi fapte de stare civilă, de care se leagă anumite efecte juridice specifice şi care 


servesc pentru identificarea persoanei în familie şi societate 15. 


Sub acest aspect, sunt supuse normei conflictuale privind statutul personal, următoarele 
calități: 
o so tayje136 > axată 137 > cătarită di > odn 
— cu privire la căsătorie (persoana este căsătorită “', necăsătorită, divorțată, văduvă 
etc.); 
— cu privire la filiatie (persoana are filiatia stabilită sau nu; filiatia este din căsătorie sau 


132 Pe larg, despre dubla cetăţenie a se vedea, I.M. Anghel, Problema dublei cetăţenii în legislaţia română, în Dreptul, 


nr. 2/1999, p. 3-15. 

153 D Al. Sitaru, op. cit., p. 166. 

134 Lp. Filipescu, A.I. Filipescu, op.cit., p. 271-276. 

Gh. Beleiu, Drept civil român. Introducere în dreptul civil. Subiectele dreptului civil. Ediţie revăzută şi adăugită de 
M. Nicolae şi P. Truşcă, Bucureşti, Editura Universul Juridic, 2001, p. 408; D.AI. Sitaru, op. cit., p. 134. 

138 Pentru expunerea în detaliu a normei conflictuale în materia căsătoriei cu element de extraneitate, a se vedea N. 
Diaconu, Legea aplicabilă căsătoriei şi divorțului cu element străin, Editura Lumina Lex, Bucureşti, 2006, p. 50-78; 
M.-C. Foblets, M. Loukili, Mariage et divorce dans le nouveau Code marocain de la famille: quelles implications 
pour les marocains en Europe?, în RCDIP, nr. 3/2006, p. 521-555. 

17 A se vedea, pentru rezolvarea conflictelor de legi în materia căsătoriei, în sistemul de drept francez, P. Courbe, F. 
Jault-Seseke, Droit international privé (janvier 2006-février 2007), în RD, 2007, p. 1751 şi urm. 


28 


135 


din afara căsătoriei etc.); 

— cu privire la adopţie!“ (calitatea de adoptat, adoptator etc.)'*S; 

— cu privire la rudenie (persoana este rudă sau nu cu o altă persoană); 

— cu privire la afinitate (persoana este afin, neafin etc.) 

Sunt supuse de asemenea lui lex personalis posesia de stat (folosința stării civile) şi 
acțiunile de stare civilă. 

Înregistrarea actelor şi faptelor de stare civilă nu este guvernată de legea personală ci de 
legea locului încheierii actului, conform regulii locus regit actum sau de legea autorităţii care 
efectuează înregistrarea, auctor regit actum!“. 

b. Capacitatea de folosință a persoanei fizice este supusă legii naţionale, această lege 
determinând „începutul şi încetarea personalității” (art. 13 din LDIP), ca şi conţinutul acesteia 
(art. 11 care face vorbire de „capacitatea ... persoanei fizice”). În conţinutul capacităţii de 
folosinţă a persoanei fizice intră şi capacitatea acesteia de a încheia acte juridice 4". 

În legătură cu conţinutul capacităţii de folosință o analiză specială o necesită în planul 
dreptului international privat, incapacitátile de folosință care sunt speciale şi lipsesc persoana 
fizică de a avea anumite drepturi şi obligaţii civile. În materia dreptului internaţional privat, aceste 
incapacitáti sunt supuse unor norme conflictuale diferite în funcție de calificarea care li se acordă, 
de la caz la caz: 

— incapacitátile cu caracter de sancțiune civilă, ca de exemplu, decăderea din drepturile 
părinteşti, sunt supuse legii naționale a persoanei fizice în cauză; 

— incapacitățile cu caracter de ocrotire sunt, de regulă, calificate în mod diferit în funcție 
de sfera persoanelor între care acționează. Astfel incapacitátile de folosință absolute care operează 
între persoana a cărei capacitate este îngrădită şi toate celelalte (de exemplu, incapacitatea 
minorului sub 16 ani de a dispune prin donație sau testament — art. 806 C. civ. — incapacitatea 
minorului peste 16 ani de a dispune prin testament de mai mult de jumătate din ceea ce ar fi putut 
dispune dacă ar fi fost major — art. 807 C. civ.), sunt supuse, în principiu, legii nationale a 
persoanei îngrădite. În schimb, incapacitátile de folosință relative care operează numai între 
persoana a cărei capacitate este îngrădită şi alte persoane determinate (de exemplu, incapacitatea 
minorului de a dispune prin testament sau donație în favoarea tutorelui său — art. 809 C. civ. şi 
128 C. fam. — incapacitatea soților de a încheia între ei contracte de vánzare-cumpárare — art. 1307 
C. civ.), fiind strict legate de un act juridic pe care legea îl prohibeste, sunt supuse, în principiu, 
legii actului prohibit, lex contractus (dacă este vorba de un contract), sau lex succesionis (dacă 
este vorba de testament). 

Regimul de drept internaţional privat privind sfârşitul capacităţii de folosință a persoanei 
fizice este stabilit de art. 16 din LDIP. Conform textului, condiţiile, efectele şi anularea unei 
hotărâri prin care se constată moartea prezumatá, absenţa sau dispariția, precum şi prezumtiile de 
supraviețuire sau de moarte sunt cârmuite de ultima lege națională a persoanei dispărute. Dacă 
această lege nu poate fi identificată, se aplică legea română. 

c. Capacitatea de exercițiu a persoanei fizice este supusă legii naţionale (art. 11 LDIP). În 
conţinutul capacităţii de exercițiu a persoanei fizice intră capacitatea acesteia de a încheia 
personal acte juridice. 

Incapacitátile de exerciţiu care se referă la toate categoriile de acte juridice ale 
incapabilului, sunt supuse legii naţionale a acestuia (minor sau interzis judecătoresc). În această 
materie, legea națională a incapabilului va determina în special: categoriile de acte juridice pe care 
acesta nu le poate întocmi, sancţiunea încălcării incapacității (cazurile de nulitate şi felul acesteia, 
persoanele care o pot invoca etc.). 

138 A se vedea P. Courbe, F. Jault-Seseke, Droit international privé: panorama 2005, în RD, 2006, p. 1495 şi urm. A se 
vedea şi ÎCCJ, Secţia civilă şi de proprietate intelectuală, decizia nr.2793/8.04.2005, în Dreptul, nr.12/2006, p. 257. 

1 C, Dariescu, Cu privire la cetăţenia copilului minor, fost cetățean român devenit cetățean străin, după desfacerea 
adoptiei sale internationale în străinătate, în Dreptul, nr. 10/2000, p. 41-47. 

140 A se vedea şi T. Prescure, C.N. Savu, Drept internațional privat, Editura Lumina Lex, Bucureşti, 2005, p. 133. 

O. Căpăţână, Aplicarea legii nationale capacităţii de folosință a persoanei fizice, în RRD, nr. 10/1970, p. 13-25. 

Pentru reprezentarea legală a persoanei fizice lipsită de capacitatea de exercițiu ca şi 
pentru asistarea persoanei fizice cu capacitate de exercițiu restrânsă art. 47 din Legea nr. 105/1992 
dispune că „acestea sunt supuse legii care se aplică raportului juridic din care se naşte atributia de 
reprezentare sau de asistare”. Astfel, aceste instituţii juridice vor fi supuse legii aplicabile în 
materia ocrotirii părinteşti sau tutelei, în funcție de izvorul reprezentării legale, respectiv asistării, 
după distinctiile revázute de art. 36 şi art. 37 din LDIP. 

Art. 15 din LDIP, făcând aplicarea principiului legii mai favorabile în materie de conflict 
mobil de legi, dispune în ceea ce priveşte majoratul că „apartenența unei persoane la noua lege 
națională nu aduce atingere majoratului dobândit potrivit legii care îi era anterior aplicabilă”. 


Secţiunea a 2-a 


CONDIŢIILE DE FOND ALE ACTULUI JURIDIC 


1. Generalităţi 


Prin condiții de fond ale actului juridic înțelegem aspectele de fond care se referă la 
încheierea actului juridic, efectele, executarea, transmiterea şi stingerea raportului juridic. 
Condiţiile de fond ale actului juridic sunt supuse legii actului (lex actus), iar dacă este vorba de 
contracte, legii contractului (lex contractus). Aşa cum s-a subliniat, legea competentă pentru a 
reglementa condiţiile de fond şi efectele contractului se numeşte lex contractus**. Vom reţine că 
lex contractus cuprinde totalitatea normelor de drept material ale sistemului de drept ales, dar nu 
şi normele sale conflictuale!“5. Lex contractus este într-un fel antiteza regulii locus regit actum. 

Dintr-un început trebuie să reținem că, de regulă, lex actus sau lex contractus este aleasă 
de părți prin clauza ellectio juris şi este desemnată prin noțiunea de lex voluntatis. Dacă părțile nu 
recurg, la o astfel de alegere, legea aplicabilă fondului actului va fi determinată în cadrul unui 
sistem de drept în funcţie de criterii obiective. Aşadar, lex contractus poate fi lex voluntatis sau o 
altă regulă determinată de lege. 


2. Principiul autonomiei de voință 


Se admite — de majoritatea sistemelor de drept — ca părțile să desemneze ele însele, în mod 
direct, legea aplicabilă anumitor raporturi juridice; şi aceasta chiar şi atunci când dreptul material 
ar fi complet şi imperativ (excepţie, ordinea publică). Aşadar, autonomia de voință — în dreptul 
internațional privat — este acea facultate rezervată părților unui act juridic de a înlătura dreptul 
intern normal aplicabil, substituindu-l cu alt drept pozitiv; ea nu reprezintă doar o posibilitate de a 
acoperi lacunele dreptului intern sau de a deroga de la normele sale dispozitive apelând la norme 
împrumutate dintr-un drept străin. 

Transpusă pe plan international, autonomia de voință este de fapt o regulă conflictuală 
subiectivă. 

Principiul autonomiei de voinţă se justifică deoarece: 

— un raport juridic trebuie să fie supus legii locului cu care are cele mai strânse legături. 
Ori, părțile sunt cele mai în măsură să indice cu ce lege contractul lor este cel mai intim legat; 


12 T P, Filipescu, op. cit., vol. II, p. 83; D.Al. Sitaru, op. cit., p. 222-224, a se vedea pentru prezenta sectiune, H. 


Batiffol, Les conflits de lois en matitère de contrats, Étude de droit internationai privé compare, Dalloz, 1938; Y. 
Loussouarn, P. Bourel, Droit international privé, Dalloz, 1988, p. 591-612. 
18 S, Deleanu, Legea aplicabilă contractului de comerț internațional, în Dreptul, nr. 7/1993, p. 18. 

— dreptul intern al unor state este adesea neadaptat relațiilor internationale, caz în care un 
drept străin poate fi administrat mai comod, mai lesnicios; 

— el răspunde nevoii de previzibilitate a hotărârilor şi prin aceasta securității dreptului; 

— acela care intră în mod frecvent în relaţii cu elemente de extraneitate, are interesul de a 
supune raporturile sale juridice unui drept determinat, de obicei acelaşi. 

Fără a încerca o retrospectivă istorică trebuie însă să menționăm, din nou, că Dumoulin 
este considerat părintele autonomiei de voinţă; această regulă s-a dezvoltat cu adevărat doar în 
secolul al XIX-lea. În Italia, Maneini preia acest concept şi îl dezvoltă în cadrul teoriei sale, fiind 
apoi preluat şi în dispoziţiile preliminare ale Codului civil italian din 1942 (art. 25). În Germania, 
principiul a fost preluat destul de târziu (1951), dar este categoric fixat. În Franţa, o hotărâre a 
Curţii de Casaţie din 5 dec. 1910 statua că „legea aplicabilă contractelor, fie în ceea ce priveşte 
formarea lor, fie relativ la efectele şi condiţiile lor, este aceea pe care părțile o adoptă” (speța 
American Trading Company în Journal de droit international, 1912, p. 1152). Legislaţia austriacă 
în materie din 1978 confirmă de asemenea această regulă. În Anglia, autonomia de voinţă este un 
principiu fundamental al normelor conflictuale engleze (afacerea Vita Food Produets, v. Unus 
Shipping Co. Ud. -1939); SUA, după unele ezitări, a introdus-o în par. 187 Restatement secound 
(1971). În Elveţia, regula autonomiei de voinţă a fost consacrată legislativ în art. 116 LDIP; până 
în 1952 dominantă era teoria amputării conform căreia numai efectele contractului erau lăsate 
autonomiei de voinţă a părților. 

Conventiile internationale consacră expres principiul autonomiei de voință: Convenţia de 
la Haga privind vânzarea internaţională (1955); Convenţia de la Haga privind legea aplicabilă 
regimului matrimonial (1978); Convenţia CEE privind legea aplicabilă contractelor (1980); 
Convenția de la Haga cu privire la legea aplicabilă contractelor de vânzare internațională de 
mărfuri (1985), etc. 

Principiul autonomiei de voinţă a fost şi criticat. În adevăr, s-a spus că printr-o autonomie 
de voinţă nemărginită părțile s-ar putea sustrage legii interne, apelând la o lege străină. Astfel, 
dacă părțile unui contract intern, ar crea o legătură cu un element de extraneitate, ele ar beneficia 
de libertatea recunoscută în materia contractului internațional; dar în acest mod, poate, ele se 


sustrag legii imperative care le-ar dezavantaja“. 


3. Lex voluntatis 


Această noţiune nu reprezintă altceva decât aplicarea în dreptul internațional privat a 
principiului autonomiei de voință care guvernează condiţiile de fond ale actului juridic civil**, 
Potrivit acestui principiu — aşa cum s-a arătat — părțile actului pot să determine nu numai 
conținutul său, dar pot să aleagă şi sistemul de drept care se va aplica actului lor ca lex causae. 

În concepția Legii nr. 105/1992, lex voluntatis se aplică atât actelor unilaterale cât şi celor 
bilaterale. În adevăr, art. 69 alin.1 din lege stabileşte: „condiţiile de fond ale actului juridic 
unilateral sunt stabilite de legea aleasă de către autorul său”, iar art. 73: „contractul este supus 
legii alese prin consens de părți”. 

Alegerea legii aplicabile contractului trebuie să fie expresă ori să rezulte neîndoielnic din 
cuprinsul acestuia sau din circumstanţe. Înțelegerea privind incidenţa legii aplicabile contractului 
poate fi modificată prin acordul părților (art. 76 alin.1 din LDIP). Această modificare convenită 
ulterior datei încheierii contractului are efect retroactiv (ex tunc); ea însă nu va putea — aşa cum 
statuează art. 76 alin. 2 din LDIP: 

a) să infirme validitatea formei acestuia, sau 


144 Pentru detalii a se vedea, G. Lupsan, Autonomia de voință în contractul de comerț international, în Dreptul, nr. 
1/1997, p. 6-18. 

145 Pentru condiţiile de fond ale actului juridic în dreptul intern, a se vedea, Gh. Beleiu, op. cit., p. 147 şi urm., E. 
Lupan, I. Sabău-Pop, Tratat de drept civil român, Vol. I, Partea generală, Editura C.H. Beck, Bucureşti, 2006, p. 126 
şi urm., G. Boroi, Drept civil. Partea generală. Persoanele, Editura All Beck, Bucureşti, 2001, p. 151 şi urm.; |. 
Chelaru, Drept civil. Partea generală, Editura All Beck, Bucureşti, 2003, p.107. 

b) să aducă atingere drepturilor dobândite între timp de terți. 

Trebuie precizat că voinţa părților nu se poate manifesta valabil decât în limitele pe care 
însăşi legea le permite; ele, prin voinţa lor, nu pot să creeze efecte juridice peste lege sau în afara 
legii 145, 

Părţile însă au posibilitatea să-şi aleagă legea aplicabilă şi printr-o înţelegere constatată 
printr-un înscris separat de contractul propriu-zis. Clauza contractuală prin care părțile aleg legea 
aplicabilă contractului lor principal se numeşte pactum de lege utenda (clauză de alegere) sau 
clauză (convenţie) de electio juris. Clauza de alegere a legii aplicabile este ea însăşi un contract. 
În acest sens art. 81 alin.l din LDIP statuează: „existența şi validitatea de fond a 
consimtámántului părților referitor la legea aplicabilă contractului sunt determinate de însăşi legea 
pe care au ales-o”. Aceasta înseamnă că validitatea clauzei de alegere va fi apreciată de organul 
jurisdictional în raport de legea pe care părțile au desemnat-o pentru a fi aplicabilă contractului 
lor. Această regulă are şi excepţii care sunt reglementate în art. 77-79 din LDIP. În alte cuvinte, 
dacă legea aleasă de părți declară nevalabilă alegerea convenită, contractul va fi cârmuit de legea 
care rezultă din localizarea obiectivă a acestuia”. 

De subliniat că cele două contracte, contractul principal şi pactum de lege utenda, pot să 
fie supuse unor legi diferite. Primul contract trebuie să fie permis de legea forului, care arată 
condițiile şi limitele alegerii legii aplicabile contractului, acesta din urmă fiind supus legii 
determinate de părți!“ . 

Existenţa şi validitatea de fond a contractului contestat de una dintre părți se determină în 
conformitate cu legea care i s-ar fi aplicat dacă era socotit ca valabil (art. 82 din Legea nr. 
105/1992). 

Alegerea tacită de către părţi a legii aplicabile contractului lor poate avea loc în cazul în 
care această alegere rezultă — aşa cum am arătat, neîndoielnic, fie din cuprinsul contractului, fie 
din circumstanţe. Organul de jurisdicție chemat să statueze va aprecia voinţa tacită a părților după 
indicii subiective, cum ar fi de pildă: referirea părților în contractul lor la o uzantá aplicabilă doar 
într-o anumită ţară; utilizarea de către părți în contract a unor instituţii juridice specifice numai 
unui anumit sistem de drept, etc.. 

În ce priveşte momentul exprimării voinței părţilor privitor la legea aleasă, de regulă, acest 
moment se situează anterior momentului declanşării litigiului. Totuşi, alegerea poate fi făcută şi 
ulterior ivirii litigiului şi chiar în faţa organului de jurisdicție, însă cel mai târziu până la începerea 
dezbaterilor în fond ^. 

De altă parte, art. 75 din LDIP dispune că părțile pot alege legea aplicabilă totalitáti1 sau 
numai unei anumite părți a contractului. Părțile pot, aşadar, să aleagă pentru o parte a contractului 
lor o lege a unui stat, iar pentru alte elemente ale contractului o altă lege, a altui stat. 

Din interpretarea art. 73 din LDIP, care se referă la legea aleasă prin consens de către 
părți, pare să rezulte că voinţa părților ar fi nelimitată în alegerea legii aplicabile. Totuşi, libertatea 
părților în alegerea legii aplicabile contractului este limitată. S-a afirmat că aceste limite sunt de 
două feluri, şi anume: generale, atunci când constituie cauze de înlăturare de la aplicare a oricărei 
legi competente de a guverna un raport juridic în temeiul unei norme conflictuale, şi speciale, care 
constau în excepții de la principiul libertăţii de voinţă a părţilor în materia contractelor. 

Referitor la corelatia dintre lex voluntatis şi ordinea publică de drept intern, există un 
consens în a considera că părțile au posibilitatea de a alege o lege străină ca aplicabilă contractului 
lor chiar dacă dreptul intern conţine o normă juridică imperativá în materia respectivă. De pildă, s- 


'% 1 P, Filipescu, op. cit., vol. Il, p. 84. 
17 În ce priveşte raportul dintre această clauză şi contractul principal s-a subliniat că el se caracterizează printr-o 
autonomie relativă a clauzei ( D.Al. Sitaru, op. cit., p. 226). 

148 Tp, Fllipescu, op. cit., vol. II, p. 87; pentru o analiză a fraudei la lege şi a lex voluntatis, a se vedea M. N. Costin, S. 
Deleanu, op. cit., p. 146. 

1% A se vedea C. Luzescu, Independența clauzei arbitrale. Alegerea legii aplicabile contractului în instanţa de 
arbitraj, Hotărârea C.A.B.Rom. nr. 30 din 11.06.1994, în RDC, nr. 5/1996, p.152. 

150 A se vedea R.B. Bobei, op. cit., p.96; T. Prescure, C.N. Savu, op. cit., p.190. 


D.Al. Sitaru, op. cit, p. 230 şi exemplificárile respective. 

a decis că termenele de prescripţie extinctivă din Decretul-lege nr. 167/19581%, cu toate că au un 
caracter imperativ în dreptul intern, nu sunt de ordine publică în dreptul internațional privat. 

În dreptul englez, soluţia care caută să afle pentru fiecare contract legea sa proprie — the 
proper law of the contract — are avantajul de a evita scindarea contractului, aplicându-i o singură 
lege. Aşa cum s-a arătat, localizarea contractului se face astfel: în primul rând se ia în considerare 
lex voluntatis; în absenţa acesteia se caută voința implicită, iar dacă aceasta nu poate fi aflată se 
caută voinţa ipotetică; în sfârşit, dacă nici acesta nu poate fi descoperită, se va recurge în mod 


decisiv la lex executionis sau la lex loci contractus?*” . 


4. Localizarea obiectivă a actului juridic 


În situaţia în care părţile nu au ales legea aplicabilă actului juridic ca lex voluntatis, 
organul de jurisdicție procedează la localizarea actului juridic după criterii obiective, situându-l în 
cadrul unui sistem de drept. Rezultă că în raport cu lex voluntatis localizarea obiectivă a actului 
juridic are un caracter subsidiar. În adevăr, pentru actele juridice unilaterale, art. 69 alin.2 
stabileşte că în lipsă de lege aleasă se aplică legea statului cu care actul juridic prezintă legăturile 
cele mai strânse, iar dacă această lege nu poate fi identificată, se aplică legea locului unde actul 
Juridic unilateral este întocmit; pentru contracte, art. 77 alin. 1 statuează că în lipsa unei legi alese, 
contractul este supus legii statului cu care prezintă legăturile cele mai strânse. 

Din corelarea celor două texte rezultă că aplicarea legii statului cu care actul juridic 
prezintă legăturile cele mai strânse se înfăţişează ca o regulă subsidiară atunci când lex voluntatis 
lipseşte; sau, altfel spus, criteriul principal de localizare obiectivă a actelor juridice este aplicarea 
legii statului cu care actul juridic are legăturile cele mai intime. 

Trebuie reținut că noțiunea de criterii de localizare se deosebeşte de cea de indicii de 
localizare a actului juridic; dacă prima noţiune presupune elemente principale stabilite de lege, cu 
ajutorul cărora actul juridic este plasat în „zona” unui anumit sistem de drept, a doua presupune 
elemente secundare care nu sunt statuate în lege, ci sunt opera organului de jurisdicție care extrage 
din voinţa tacită a părților localizarea actului juridic ™*. 

Legiuitorul român a calificat noţiunea de „legăturile cele mai strânse ” statuând în art. 77 
alin. 2 că „se consideră că există atare legături cu legea statului în care debitorul prestatiei 
caracteristice are, la data încheierii contractului, după caz, domiciliul sau, în lipsă, reşedinţa ori 
fondul de comerţ sau sediul statutar”, 

Pe de altă parte, ca o particularitate a acestei localizări în alin. 3 al aceluiaşi articol se 
statuează: „contractul referitor la un drept imobiliar sau la un drept de folosință temporară asupra 
unui imobil are legăturile cele mai strânse cu legea statului unde acesta se află situat”; adică, se va 
aplica lex rei sitae. 

Noţiunea de prestație caracteristică este definită de art. 78 care spune că prin prestație 
caracteristică se înțelege: 

a) prestația părții care, în temeiul unui contract translativ, precum vânzarea sau altele 
similare, înstrăinează un bun mobil (de exemplu, vânzătorul, donatorul, etc.); 

b) prestația părții care, în temeiul unui contract de închiriere sau altele similare, pune la 
dispoziţia unei persoane, pe o durată de timp determinată, folosința unui bun (locatorul sau 
comodantul); 

c) prestaţia îndeplinită de mandatar, depozitar, antreprenor şi în general, de partea care, în 
contractele de servicii, o aduce la îndeplinire (mandatarul, depozitarul, antreprenorul, 


'% Publicat în B.Of. nr. 19/1958 şi republicat în B.Of. nr. 11/1960. 

153 T, R. Popescu, op. cit., p. 204. 

14 DA]. Sitaru, op. cit., p. 237. 

1 Dispozitia prin care se declară competentă legea statului cu care contractul prezintă legăturile cele mai strânse a fost 
numită clauză subterfugiu (clause echappateire); ea a fost prevăzută în art.4 din Convenţia de la Roma din 1980 şi în 
art. 8 din Convenţia de la Haga cu privire la legea aplicabilă contractului de vânzare internațională de mărfuri din 1985 
(a se vedea, pentru detalii, G. Lupşan, Convenția de la Haga din octombrie 1985 cu privire la legea aplicabilă 
contractului de vânzare internațională de mărfuri, în Dreptul, nr. 3/1997, p. 28-29). 

transportatorul, etc.); 

d) prestaţia garantului în contractele de garanție, de cauţiune sau altele similare (creditorul 
gajist, fideiusorul sau orice alt garant). 

Din interpretarea art. 78 alin. 2 din LDIP rezultă că prevederile art. 78, mai sus citate, au 
caracterul unor prezumţii relative. Aceasta înseamnă că partea interesată poate răsturna aceste 
prezumtii în măsura în care dovedeşte că acel contract are legăturile mai strânse cu legea altui stat 
decât indică prezumtiile enumerate. Circumstantele sau împrejurările care dovedesc această 
legătură vor fi stabilite de organul de jurisdicție (instanţa de judecată sau organul arbitral) în 
funcție de indiciile obiective de localizare a contractului, cum ar fi de exemplu: părțile îşi au 
domiciliul sau reşedinţa, fondul de comerţ ori sediul social în acelaşi stat, contractul priveşte un 
imobil, etc. 156. 

În orice caz, tendinţa înregistrată în jurisprudenţa recentă din majoritatea statelor 
continentale este aceea a supunerii contractului international, în tăcerea părților, legii prestatiei 
caracteristice”. Este ceea ce rezultă si din economia Convenţiei unilaterale referitoare la legea 
aplicabilă obligațiilor contractuale, încheiată în cadrul Comunităţii Economice Europene la Roma, 
la 15 iun. 1980, care acceptând în principiu competenţa legii care prezintă legăturile cele mai 
apropiate cu contractul (Cap. 1, art. 4), presupune că legătura cea mai semnificativă există între 
contract şi tara de sediu a părții obligate să îndeplinească prestaţia caracteristică. 


5. Localizarea lex loci actus 


Pentru localizarea obiectivă a actelor unilaterale şi a contractelor, în subsidiar se aplică 
legea locului încheierii actului (lex loci actus)'%. 

În adevăr, din analiza art. 69 din LDIP rezultă că în lipsă de lex voluntatis (pentru 
condițiile de fond ale actului juridic unilateral) se aplică legea statului cu care actul juridic 
prezintă legăturile cele mai strânse, iar dacă această lege nu poate fi identificată, se aplică legea 
locului unde actul a fost întocmit; pentru contracte art. 79 statuează că, dacă contractul nu poate fi 
localizat în funcție de prestaţia caracteristică a uneia dintre părți, atunci el este supus — cât priveşte 
condiţiile de fond, legii locului unde a fost încheiat (lex loci contractus). Locul încheierii 
contractului trebuie calificat după lex fori. Textul art. 79 alin. 2 arată că părţile aflate în state 
diferite care au negociat prin schimb de scrisori, telegrame sau telefon, contractul se consideră 
încheiat în tara domiciliului sau sediului părții de la care a pornit oferta fermă de contractare ce a 


fost acceptatá*”. 


6. Accesorium sequitur principale 
În concepţia Legii nr. 105/1992 regula este că actul juridic accesoriu este cârmuit de legea 


158 în acest sens, D.A]. Sitaru, op. cit., vol. I, p. 232-233; idem pentru localizarea obiectivă a contractului conform 


prevederilor art. VII pct. 1 din Convenţia europeană de arbitraj comercial internaţional (Geneva, 1961). 

'% De pildă, Tribunalul Federal Elvetian a dezvoltat ideea potrivit căreia contractul nu trebuie să fie obiectiv legat din 
nou la locul executării prestatiei caracteristice, ci de locul unde debitorul acestei prestații îşi are domiciliul sau sediul. 
După o lungă perioadă de ezitare, acest criteriu s-a impus şi legislatorul l-a consacrat în art. 117 alin. (1) şi (2) din 
LDIP. S-a subliniat că acest criteriu nu este rigid (Fr. Knopfler, Ph.Schweizer, op. cit., p.169). În Germania legiuitorul 
a abandonat încă din 1986 regula lex loci executionis în favoarea legii statului cu care contractul are legăturile cele mai 
strânse (dem Recht der States mit die engsten Verbindungen aufweist) şi a prestatiei caracteristice (par. 28 din EGBGB 
— 1986). În legislaţia germana de drept international privat, prin reforma din 1986 retrimiterea în domeniul relaţiilor 
Contractuale este exclusă (art. 35); în celelalte materii, potrivit art. 4 din IPR, retrimiterea de gradul întâi este admisă; 
pentru dreptul international privat german, a se vedea şi E. Jayme, R. Hausmann, Internationales Privat — und 
Verfahrensrecht, 6. Auflage, Verlag C.H. Beck, Miinchen, 1992, p. 107-163. 

'5 Anterior apariției Legii nr. 105/1992, în absenţă de lex voluntatis se aplica în principal lex loci actus, iar secundar 
lex loci executionis (O. Căpăţână, B. Ştefănescu, Tratat de drept al comerțului international, Editura Academiei, 
Bucureşti, 1985, vol. IL, p. 123; S. Deleanu, Drept international privat, vol.1, Editura Dacia Europa Nova, Lugoj, 
2000, p. 19). 

'5 A se vedea R.B. Bobei, op. cit., p. 103. 

care se aplică fondului actului juridic principal. Principiul accesorium sequitur principale nu va 
primi aplicare dacă părțile, expres sau tacit, îşi manifestă voința pentru aplicarea actului accesoriu 
a unui alt sistem de drept decât cel care cârmuieşte actul principal. Accesorium sequitur principale 
se aplică deopotrivă actelor juridice unilaterale cât si contractelor, cu unele excepţii!“ ( art. 70 ). 


7. Lex contractus şi retrimiterea 


Potrivit art. 85 din LDIP, legea străină aplicabilă contractului cuprinde dispozițiile sale de 
drept material, în afară de normele ei conflictuale. Altfel spus, dacă părțile au prevăzut pentru 
contractul încheiat un anumit sistem de drept străin sau, în absenţa unei astfel de alegeri, organul 
de jurisdicție plasează contractul într-un astfel de sistem, se vor aplica normele substanţiale din 
acel sistem de drept, cu excluderea normelor sale conflictuale. 

Aşadar, legea aplicabilă contractului exclude retrimiterea. Dacă însă legea aplicabilă nu 
este străină, ci română, atunci trimiterea se va face la întregul sistem de drept român, retrimiterea 


fiind posibilă !€!. 


$. Domeniul de aplicare a legii actului juridic cu referire specială asupra 
contractului“ 


A. Condiţii de fond 


a) Capacitatea de a contracta este cârmuită de legea naţională a persoanei fizice şi 
respectiv de legea sediului social, în temeiul art. 11 şi respectiv 40 din LDIP, ieşind din sfera de 
aplicare a lui lex contractus. Aşa cum s-a subliniat şi în doctrină, deoarece incapacitatea prevăzută 
de lex patriae poate să nu fie cunoscută cocontractantului, actul este valabil dacă potrivit cu lex 
loci actus persoana era deplin capabilă, iar cocontractantul a fost de bună credinţă'S5; cu unele 
excepții. 

b) Consimţământul este supus legii contractului. Lex contractus va guverna condițiile de 
fond ale consimtámántului*”, 

În ce priveşte tăcerea, art. 83 statuează că „efectele juridice ale tăcerii părţii care contestă 
că şi-a dat consimțământul la un contract sunt supuse legii naţionale a persoanei fizice sau legii 
statutului organic al persoanei juridice în cauză”. Aşadar, valoarea juridică a tăcerii nu depinde de 
legea contractului. Părțile pot însă să convină ca simpla tăcere să valoreze acceptare. 

c) Obiectul şi cauza sunt cârmuite de lex contractus. Regimul juridic al bunului care 
constituie obiectul derivat al contractului este cármuit în conformitate cu art. 49 din LDIP — de lex 
rei sitae. S-a observat în mod judicios că inserarea în contract a unor clauze care contrazic 
normele cu caracter imperativ din lex contractus, în principiu, trebuie să rămână valabile; se va 
impune însă ca părțile să dovedească că au înțeles să supună clauzele contractuale unei legi 
diferite. 

d) Sanctiunile nerespectării condiţiilor de fond sunt supuse legii contractului. Aşadar, 


160 De exemplu, norma conflictuală prevăzută de art. 77 alin.3 din LDIP — lex rei sitae. 

161 T. Chelaru, G. Gheorghiu, op. cit, p. 279. Pentru o altă opinie, a se vedea I.P. Filipescu, A.I. Filipescu, op. cit., p. 
335, care consideră că în această materie retrimiterea nu este posibilă. 

162 A, Toubiana, Le domain de la loi du contrat en droit international privé, Paris, 1972. Pentru dreptul intern, C. 
Stătescu, C. Bîrsan, Drept civil. Teoria generală a obligațiilor, Editura ALL, Bucureşti, 1998, p. 19-96; a se vedea L. 
Pop, Tratat de drept civil, Vol.I, Obligatiile, Regimul juridic general sau Fiinţa obligațiilor civile Editura C.H. 
Beck, Bucureşti, 2006, p. 24 şi urm.; C. Jugastru, Drept civil. Obligatiile, Editura Argonaut, Cluj-Napoca, 2003, p. 15- 
91. 
163 M. N. Costin, S. Deleanu, op. cit., p. 26; S. Deleanu, op. cit., p. 20. 

Pentru consimțământul contractului de vânzare în dreptul intern, a se vedea D. Chirică, Contractele speciale civile 
şi comerciale, Vol.I, Editura Rosetti, Bucureşti, 2005, p. 137-319. 

regimul juridic al nulităţii, precum şi al prescriptiei extinctive este cârmuit de lex contractus. 


B. Condiţii de formă 


Condiţiile de formă ale actului juridic şi totodată ale contractului, atunci când forma este 
cerută ad validitatem, sunt cârmuite, în principiu, de lex contractus. Aşa cum am mai arătat, în 
cazul în care legea aplicabilă condițiilor de fond impune, sub sancţiunea nulității, o formă 


solemnă, nici o altă lege nu este competentă să înlăture această cerință (art. 72 din LDIP)**. 


C. Interpretarea contractului 


Sub acest aspect, regulile de interpretare a contractului sunt cârmuite de lex contractus. În 
acest sens, art. 80 lit. a statuează că legea aplicabilă fondului contractului se aplică îndeosebi 
interpretării naturii sale juridice şi a clauzelor pe care le cuprinde. Menţionăm că părțile pot defini 
ele însele în cuprinsul contractului termenii conveniti. Interpretarea unor termeni se va face după 
împrejurări (de exemplu, uzantele în materie, interpretarea dată de Incoterms, etc.). 


D. Efectele contractului 


Lex contractus guvernează în această materie următoarele: 

— efectele contractului, adică drepturile si obligaţiile izvoráte din el'%; 

— principiile efectelor contractului; 

— excepția de neexecutare şi rezolutiunea pentru neexecutarea contractului (art. 80 lit.c); 


— riscul contractual (art. 91 lit.e din LDIP)'S; 


E. Executarea contractului 


Executarea contractului este cârmuită şi ea de lex contractus. Art. 80 alin.1 lit.b statueazá 
regula că legea fondului contractului guvernează şi executarea obligaţiilor izvorâte din contract. 
Această normă reglementează îndeosebi: 

— modalitățile de executare a obligaţiilor contractuale; 

— executarea voluntară; locul şi data plăţii, etc.; 

— durata în timp a contractului; 

— punerea în întârziere a debitorului; 

— invocarea teoriei impreviziunii (rebus sic stantibus)'%; sub acest aspect clauza de 
impreviziune hardship se va opune legii contractului. 

În ceea ce priveşte modul de executare a obligaţiilor izvorâte din contract, acesta trebuie 
să se conformeze — potrivit art. 80 alin.2 din LDIP — legii locului de executare'”. Aşadar, sub 
acest aspect creditorul este obligat să respecte lex loci executionis sau lex loci solutionis pentru 


165 . x bna A Y a s1: Y 
A se vedea şi O. Rădulescu, Probleme privind contractul de vânzare-cumpărare imobiliară cu elemente de 


extraneitate, în Dreptul, nr. 5/1999, p. 42. 

'5 Convenţia de la Roma din 1980 privind legea aplicabilă obligațiilor contractuale, publicată în Jurnalul 
Oficial al Comunităţii Europene nr. C 027 din 1998. Regulamentul poate fi consultat la adresa http://eur- 
lex.europa.eu/LexUriServ/LexUriServ.do?uri= CELEX:41998A0126(02):EN:HTML ; C. Toader, Convenţia de 
la Roma privind legea aplicabilă obligaţiilor contractuale şi eventuala ei transformare în regulament (,, Roma 
T”), în CJ, nr. 10/2006, p.87. 

1 V, Babiuc, Riscurile contractuale în vânzarea comercială internatională, Bucureşti, Editura Ştiinţifică, 1982, p. 
96; B. Ştefănescu, I. Rucăreanu, Dreptul comerțului international, Editura Didactică şi Pedagogică, Bucureşti, 1983, p. 
187-189, iar pentru dreptul intern, C. Stătescu, C. Bîrsan, op. cit., p. 91-96. 

18 Pentru dreptul intern, impreviziunea în contracte şi problema revizuirii judiciare, a se vedea L. Pop, Teoria generală 
a obligaţiilor, Editura Lumina Lex, Bucureşti, 1998, p. 67-70. 

1% în ce priveşte executarea contractelor comerciale, a se vedea I. Turcu, L. Pop, Contractele comerciale, vol. II. 
Executarea contractelor, Bucureşti, Editura Lumina Lex, 1997, p. 33-43. 

executarea unor sume de bani. 

Vânzările la bursă ca şi vânzările la licitaţie publică sunt supuse legii locului unde se află 
bursa ori unde are loc licitația, adică lex loci executionis. 

De menţionat că anterior apariţiei Legii nr. 105/1992, lex loci executionis era considerat ca 
unul din criteriile principale de localizare a contractului. 


F. Legea monedei 


În spiritul legii noastre de drept internaţional privat, moneda de plată este definită de legea 
statului care a emis-o. Efectele pe care moneda le exercită asupra întinderii unei datorii sunt 
determinate de legea aplicabilă datoriei (art. 126 alin.1 şi 2). Aşadar, lex monetae este cármuitá de 
lex contractus, aceasta din urmă putând fi lex voluntatis sau legea stabilită de organul de 
jurisdicție. 


G. Răspunderea contractuală 


Aceasta este cârmuită de legea contractului. Legea 105/1992 statuează că legea aplicabilă 
fondului litigiului se aplică şi consecinţelor neexecutării totale sau parţiale a obligațiilor izvorâte 
din contract precum şi evaluării prejudiciului pe care această neexecutare l-a cauzat (art. 80 alin.1 
lit.c). Aceasta înseamnă că lex contractus se aplică totodată şi forței majore şi celorlalte cauze de 
exonerare de răspundere, evaluarea prejudiciului, daunelor-interese compensatorii si moratorii””, 


etc.. 


H. Stingerea obligaţiilor contractuale 


Este cármuitá de legea contractului. Cesiunea de creantá, potrivit art. 120 din LDIP, este 
cârmuită de lex voluntatis, iar în lipsa ei de legea contractului, a delictului, etc., adică în funcție de 
izvorul creantei cedate. Subrogatia conventionalá se supune, ín lipsa lui lex voluntatis, legii 
obligaţiei al cărei creditor este înlocuit, iar pentru subrogatia legală legiuitorul român o supune 
legii în temeiul căreia o persoană poate sau trebuie să dezintereseze pe creditor — art. 121 din lege. 
Remiterea de datorie şi tranzacţia sunt supuse lex contractus, iar compensatia, legii creantei căreia 
i se opune stingerea prin compensație. Novatia şi delegația sunt, de asemenea, guvernate de lex 
contractus — art. 122 din lege. 

Prescriptia acţiunii în răspundere contractuală este supusă legii contractului, lege pe care 
părțile au cunoscut-o din momentul încheierii contractului. Aşa cum s-a arătat, această soluție este 
admisă în majoritatea sistemelor de drept, cu excepţia dreptului anglo-saxon"”!. În cadrul acestui 
sistem prescriptia extinctivă este considerată o instituţie de procedură şi este cârmuită de lex fori, 


chestiune care este de natură a lega legea aplicabilă de hazardul competenţei jurisdictionale*”?. 


170 A se vedea G. Dănilă, D. Pop, Practica arbitrală a Curţii de arbitraj comercial internațional de pe lângă Camera 
de Comerț şi Industrie a României în materia penalităţilor, în Dreptul, nr. 3/2000, p. 86. 

11 H, Batiffol, P. Lagarde, Droit international prive, 8° édition, Librairie Générale de Droit et de Jurisprudence, Paris, 
1993, p. 274. 

12 A se vedea, T. R. Popescu, op. cit., p. 212. 

